ai4bharat/Pralekha huggingface dataset:
ਰਸਾਇਣ ਤੇ ਖਾਦ ਮੰਤਰਾਲਾ
ਕੇਂਦਰ ਸਰਕਾਰ ਵੱਲੋਂ ਵਪਾਰ ਮੁਨਾਫ਼ਾ ਸੀਮਤ ਕਰਨ 'ਤੇ, 5 ਮੈਡੀਕਲ ਡਿਵਾਈਸਾਂ ਵਿਚੋਂ 91% ਬ੍ਰਾਂਡਾਂ ਦੀਆਂ ਕੀਮਤਾਂ ਵਿਚ 88% ਤੱਕ ਦੀ ਗਿਰਾਵਟ ਦਰਜ
ਦਰਾਮਦਕਾਰਾਂ ਵੱਲੋਂ ਪਲਸ ਆਕਸੀਮੀਟਰਾਂ, ਬਲੱਡ ਪ੍ਰੈਸ਼ਰ ਮਾਨੀਟਰਿੰਗ ਮਸ਼ੀਨ ਅਤੇ ਨੇਬੁਲਾਈਜ਼ਰ ਦੀਆਂ ਕੀਮਤਾਂ ਵਿਚ ਸਭ ਤੋਂ ਜ਼ਿਆਦਾ ਕਮੀ ਰਿਪੋਰਟ ਕੀਤੀ ਗਈ ਹੈ
ਸੋਧੀ ਹੋਈ ਐਮਆਰਪੀ 20 ਜੁਲਾਈ 2021 ਤੋਂ ਲਾਗੂ ਹੈ
ਕੇਂਦਰ ਸਰਕਾਰ ਦੇ ਇੱਕ ਮਹੱਤਵਪੂਰਣ ਫੈਸਲੇ ਵਿੱਚ, ਰਾਸ਼ਟਰੀ ਫਾਰਮਾਸਿਉਟੀਕਲ ਪ੍ਰਾਈਸਿੰਗ ਅਥਾਰਟੀ  ਨੇ ਲੋਕ ਹਿੱਤ ਵਿੱਚ ਅਸਾਧਾਰਣ ਸ਼ਕਤੀਆਂ ਦੀ ਵਰਤੋਂ ਕਰਦਿਆਂ, ਪੰਜ ਮੈਡੀਕਲ ਉਪਕਰਣਾਂ ਲਈ ਵਪਾਰਕ ਮੁਨਾਫ਼ਾ 13 ਜੁਲਾਈ 2021 ਦੇ ਨੋਟੀਫਿਕੇਸ਼ਨ ਅਨੁਸਾਰ ਸੀਮਤ ਕਰ ਦਿੱਤਾ ਹੈ।
ਇਹ ਉਪਕਰਣ ਹਨ :
1. ਪਲਸ ਆਕਸੀਮੀਟਰ,
2. ਬਲੱਡ ਪ੍ਰੈਸ਼ਰ ਨਿਗਰਾਨੀ ਮਸ਼ੀਨ,
3. ਨੈਬੂਲਾਈਜ਼ਰ,
4. ਡਿਜੀਟਲ ਥਰਮਾਮੀਟਰ, ਅਤੇ
5. ਗਲੂਕੋਮੀਟਰ
ਮੁਨਾਫ਼ਾ, ਡਿਸਟ੍ਰੀਬਿਉਟਰ ਲਈ ਕੀਮਤ  ਦੀ ਪੱਧਰ 'ਤੇ 70% ਤੱਕ ਸੀਮਤ ਕੀਤਾ ਗਿਆ ਸੀ। ਇਸ ਦੇ ਅਨੁਸਾਰ, ਇਨ੍ਹਾਂ ਮੈਡੀਕਲ ਉਪਕਰਣਾਂ ਦੇ ਕੁੱਲ 684 ਉਤਪਾਦਾਂ / ਬ੍ਰਾਂਡਾਂ ਦੀ ਰਿਪੋਰਟ 23 ਜੁਲਾਈ 2021 ਨੂੰ ਕੀਤੀ ਗਈ ਹੈ ਅਤੇ 620 ਉਤਪਾਦਾਂ / ਬ੍ਰਾਂਡਾਂ  ਨੇ ਐਮਆਰਪੀ ਵਿੱਚ ਗਿਰਾਵਟ ਦੀ ਸੋਧ ਬਾਰੇ ਰਿਪੋਰਟ ਦਿੱਤੀ ਹੈ।
ਵੱਧ ਤੋਂ ਵੱਧ ਗਿਰਾਵਟ ਸੋਧ ਪਲਸ ਆਕਸਮੀਟਰ ਦੀ ਦਰਾਮਦ ਬ੍ਰਾਂਡ ਵੱਲੋਂ ਰਿਪੋਰਟ ਕੀਤੀ ਗਈ ਹੈ, ਜਿਸ ਵਿਚ 2, 95, 375 ਰੁਪਏ ਪ੍ਰਤੀ ਯੂਨਿਟ ਦੀ ਕਮੀ ਦਿਖਾਈ ਗਈ ਹੈ। ਕੀਮਤਾਂ ਵਿੱਚ ਕਮੀ ਦੇ ਵੇਰਵੇ ਹੇਠਾਂ ਦਿੱਤੀ ਸਾਰਣੀ ਵਿੱਚ ਦਿੱਤੇ ਗਏ ਹਨ:
|
|
Sl. No
|
|
ਮੈਡੀਕਲ ਉਪਕਰਣ
|
|
ਨੋਟੀਫਿਕੇਸ਼ਨ ਤੋਂ ਬਾਅਦ ਰਿਪੋਰਟ ਕੀਤੇ ਬ੍ਰਾਂਡਾਂ ਵਿਚੋਂ ਕੋਈ
|
|
No of Brands reported Downward revision of MRP
ਬ੍ਰਾਂਡਾਂ ਵਿਚੋਂ ਕਿਸੇ ਨੂੰ ਐਮਆਰਪੀ ਦੇ ਹੇਠਾਂ ਵੱਲ ਸੋਧਣ ਦੀ ਰਿਪੋਰਟ ਨਹੀਂ ਕੀਤੀ
|
|
Maximum Reduction
Reported in MRP
ਐਮਆਰਪੀ ਵਿੱਚ ਵੱਧ ਤੋਂ
ਵੱਧ ਕਮੀ ਦੀ ਰਿਪੋਰਟ ਕੀਤੀ ਗਈ
|
|
|
|
|
|
|
|
|
|
Rs
ਰੁਪਏ
|
|
Percentage
ਪ੍ਰਤੀਸ਼ਤ
|
|
1ਏ
|
|
ਪਲਸ ਆਕਸੀਮੀਟਰ - ਫਿੰਗਰ ਟਿਪ
|
|
136
|
|
127 
|
|
5,150
|
|
88%
|
|
1ਬੀ
|
|
ਪਲਸ ਆਕਸੀਮੀਟਰ - ਹੋਰ
|
|
73
|
|
62 
|
|
2,95,375
|
|
47%
|
|
2
|
|
ਬਲੱਡ ਪ੍ਰੈਸ਼ਰ ਦੀ ਨਿਗਰਾਨੀ ਕਰਨ ਵਾਲੀ ਮਸ਼ੀਨ
|
|
216
|
|
195 
|
|
6,495
|
|
83%
|
|
3
|
|
ਨੇਬੂਲਾਈਜ਼ਰ
|
|
137
|
|
124 
|
|
15,175
|
|
77%
|
|
4
|
|
ਡਿਜੀਟਲ ਥਰਮਾਮੀਟਰ
|
|
88
|
|
80 
|
|
5,360
|
|
77%
|
|
5
|
|
ਗਲੂਕੋਮੀਟਰ
|
|
34
|
|
32 
|
|
1,500
|
|
80%
|
|
|
|
ਕੁੱਲ
|
|
684
|
|
620 
|
|
|
|
ਐਮਆਰਪੀ ਦੀ ਗਿਰਾਵਟ ਸੋਧ ਨੂੰ ਸਾਰੀਆਂ ਸ਼੍ਰੇਣੀਆਂ ਵਿੱਚ ਦਰਾਮਦ ਕੀਤੇ ਅਤੇ ਘਰੇਲੂ ਬ੍ਰਾਂਡਾਂ ਨਾਲ ਰਿਪੋਰਟ ਕੀਤਾ ਗਿਆ ਹੈ। ਦਰਾਮਦਕਾਰਾਂ ਵੱਲੋਂ ਸਭ ਤੋਂ ਜਿਆਦਾ ਗਿਰਾਵਟ, ਪਲਸ ਆਕਸੀਮੀਟਰਾਂ, ਬਲੱਡ ਪ੍ਰੈਸ਼ਰ ਮਾਨੀਟਰਿੰਗ ਮਸ਼ੀਨ ਅਤੇ ਨੇਬੁਲਾਈਜ਼ਰ ਦੀਆਂ ਕੀਮਤਾਂ ਵਿਚ ਰਿਪੋਰਟ ਕੀਤੀ ਗਈ ਹੈ।
20 ਜੁਲਾਈ 2021 ਤੋਂ ਲਾਗੂ ਕੀਤੀ ਗਈ ਸਾਰੇ ਬ੍ਰਾਂਡਾਂ ਅਤੇ ਸਪੇਸੀਫਿਕੇਸ਼ਨਾਂ ਤੇ ਸੋਧੀ ਹੋਈ ਐਮਆਰਪੀ ਦੀ ਸਖਤੀ ਨਾਲ ਨਿਗਰਾਨੀ ਕਰਨ ਅਤੇ ਲਾਗੂ ਕਰਨ ਦੇ ਕੰਮ ਨੂੰ ਸਟੇਟ ਡਰੱਗ ਕੰਟਰੋਲਰਾਂ ਨਾਲ ਸਾਂਝਾ ਕੀਤਾ ਗਿਆ ਹੈ। ਸੰਬੰਧਿਤ ਤਰਕਸੰਗਤ ਨਿਰਦੇਸ਼ ਐਨਪੀਪੀਏ ਦੀ ਵੈਬਸਾਈਟ  ਤੇ ਉਪਲਬਧ ਹਨ। ਉਪਲਬਧਤਾ ਦੀ ਨਿਗਰਾਨੀ ਕਰਨ ਲਈ, ਇਹਨਾਂ ਮੈਡੀਕਲ ਉਪਕਰਣਾਂ ਦੇ ਨਿਰਮਾਤਾਵਾਂ/ਦਰਾਮਦਕਾਰਾਂ ਨੂੰ ਤਿਮਾਹੀ ਸਟਾਕ ਦੇ ਵੇਰਵੇ ਦਾਖਲ ਕਰਨ ਦੇ ਨਿਰਦੇਸ਼ ਦਿੱਤੇ ਗਏ ਹਨ।
ਇਸ ਮਹੱਤਵਪੂਰਨ ਕਦਮ ਨੂੰ ਇੰਡਸਟਰੀ ਐਸੋਸੀਏਸ਼ਨਾਂ ਜਿਵੇਂ ਕਿ ਫਿੱਕੀ, ਐਡਵਾਮੈਡ ਅਤੇ ਐਮਚੈਮ ਤੋਂ ਸਮਰਥਨ ਹਾਸਲ ਹੋਇਆ ਹੈ।
------------------------------------------
ਐਮਵੀ / ਜੀਐਸ
ਐਮਓਸੀ ਅਤੇ ਐੱਫ / 5 ਮੈਡੀਕਲ ਡਿਵਾਈਸਿਸ / 24 ਤਰੀਕ ਜੂਲੀ 2021/1 ਤੇ ਵਪਾਰ ਦੇ ਹਾਸ਼ੀਏ ਦੀ ਕੈਪਿੰਗ
(Visitor Counter : 113
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਕੱਲ੍ਹ ਨੀਦਰਲੈਂਡ ਪਹੁੰਚੇ; ਕੇਯੂਕੇਨਹੌਫ ਟਿਊਲਿਪ ਪਾਰਕ ਵਿਖੇ ਟਿਊਲਿਪ ਬ੍ਰੀਡ 'ਮੈਤਰੀ' ਦੇ ਨਾਮਕਰਨ ਸਮਾਰੋਹ ਵਿੱਚ ਸ਼ਾਮਲ ਹੋਏ
ਅੱਜ, ਰਾਸ਼ਟਰਪਤੀ ਕੋਵਿੰਦ ਦਾ ਰਸਮੀ ਸੁਆਗਤ ਕੀਤਾ ਗਿਆ; ਮਹਾਮਹਿਮ ਕਿੰਗ ਵਿਲੇਮ-ਅਲੈਗਜ਼ੈਂਡਰ ਅਤੇ ਮਹਾਰਾਣੀ ਮੈਕਸਿਮਾ ਦੁਆਰਾ ਆਯੋਜਿਤ ਦੁਪਹਿਰ ਦੇ ਖਾਣੇ ਵਿੱਚ ਸ਼ਾਮਲ ਹੋਏ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਕੱਲ੍ਹ  ਆਪਣੀ ਦੋ-ਰਾਸ਼ਟਰ ਯਾਤਰਾ ਦੇ ਅੰਤਿਮ ਹਿੱਸੇ ਵਜੋਂ ਐਮਸਟਰਡਮ, ਨੀਦਰਲੈਂਡ ਪਹੁੰਚੇ।
4 ਅਪ੍ਰੈਲ, 2022 ਦੀ ਸ਼ਾਮ ਨੂੰ, ਰਾਸ਼ਟਰਪਤੀ ਨੇ ਟਿਊਲਿਪ ਬ੍ਰੀਡ ਦੇ ਨਾਮਕਰਨ ਸਮਾਰੋਹ ਵਿੱਚ ਸ਼ਾਮਲ ਹੋਣ ਲਈ ਐਮਸਟਰਡਮ ਵਿੱਚ ਕੇਯੂਕੇਨਹੌਫ ਟਿਊਲਿਪ ਪਾਰਕ ਦਾ ਦੌਰਾ ਕੀਤਾ, ਜਿੱਥੇ ਉਨ੍ਹਾਂ ਦਾ ਨੀਦਰਲੈਂਡ ਦੇ ਉਪ ਪ੍ਰਧਾਨ ਮੰਤਰੀ ਅਤੇ ਵਿਦੇਸ਼ ਮੰਤਰੀ ਸ਼੍ਰੀ ਵੋਪਕੇ ਹੋਕਸਟ੍ਰਾ ਨੇ ਸੁਆਗਤ ਕੀਤਾ। ਟਿਊਲਿਪ ਬ੍ਰੀਡ ਨੂੰ ਭਾਰਤ ਅਤੇ ਨੀਦਰਲੈਂਡ ਵਿਚਕਾਰ ਵਿਸ਼ੇਸ਼ ਅਤੇ ਸਥਾਈ ਦੋਸਤੀ ਦਾ ਪ੍ਰਤੀਕ ਬਣਾਉਣ ਲਈ 'ਮੈਤਰੀ' ਦਾ ਨਾਮ ਦਿੱਤਾ ਗਿਆ।
ਇਸ ਮੌਕੇ 'ਤੇ ਆਪਣੀ ਸੰਖੇਪ ਟਿੱਪਣੀ ਵਿੱਚ ਰਾਸ਼ਟਰਪਤੀ ਨੇ ਕਿਹਾ ਕਿ ਅੱਜ ਭਾਰਤ-ਨੀਦਰਲੈਂਡ ਸਬੰਧਾਂ ਦਾ ਇੱਕ ਨਵਾਂ ਫੁੱਲ ਖਿੜੇਗਾ। ਉਨ੍ਹਾਂ ਉਸ ਵਿਲੱਖਣ ਸੁਆਗਤ ਲਈ ਨੀਦਰਲੈਂਡ ਦੀ ਸਰਕਾਰ ਦਾ ਧੰਨਵਾਦ ਕੀਤਾ ਅਤੇ ਉਸ ਸੁੰਦਰ ਨਵੇਂ ਟਿਊਲਿਪ ਵੈਰੀਐਂਟ ਦੇ ਬਰੀਡਰਾਂ ਦੇ ਪ੍ਰਯਤਨਾਂ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਕਿਹਾ ਕਿ ਇਹ ਸਾਨੂੰ ਭਾਰਤ ਅਤੇ ਨੀਦਰਲੈਂਡ ਦੇ ਲੋਕਾਂ ਦਰਮਿਆਨ ਦੋਸਤੀ ਅਤੇ ਸਬੰਧਾਂ ਨੂੰ ਮਜ਼ਬੂਤ ਕਰਨ ਲਈ ਕੰਮ ਕਰਨ ਲਈ ਪ੍ਰੇਰਿਤ ਕਰੇਗਾ।
ਅੱਜ ਸਵੇਰੇ , ਰਾਸ਼ਟਰਪਤੀ ਦਾ ਐਮਸਟਰਡਮ ਦੇ ਰਾਇਲ ਪੈਲੇਸ ਵਿਖੇ ਮਹਾਮਹਿਮ ਕਿੰਗ ਵਿਲੇਮ-ਅਲੈਗਜ਼ੈਂਡਰ ਅਤੇ ਮਹਾਰਾਣੀ ਮੈਕਸਿਮਾ ਨੇ ਸੁਆਗਤ ਕੀਤਾ ਅਤੇ ਡੈਮ ਸਕੁਏਅਰ ਵਿਖੇ ਰਸਮੀ ਸੁਆਗਤ ਕੀਤਾ। ਸੁਆਗਤ ਅਤੇ ਫੁੱਲਾਂ ਦੀ ਰਸਮ ਤੋਂ ਬਾਅਦ, ਰਾਜਾ ਅਤੇ ਰਾਣੀ ਨੇ ਰਾਸ਼ਟਰਪਤੀ ਦੇ ਸਨਮਾਨ ਵਿੱਚ ਦੁਪਹਿਰ ਦੇ ਖਾਣੇ ਦੀ ਮੇਜ਼ਬਾਨੀ ਕੀਤੀ।
ਸ਼ਾਮ ਨੂੰ, ਕਿੰਗ ਵਿਲੇਮ ਅਤੇ ਮਹਾਰਾਣੀ ਮੈਕਸਿਮਾ ਵੀ ਰਾਸ਼ਟਰਪਤੀ ਦੇ ਸਨਮਾਨ ਵਿੱਚ ਇੱਕ ਦਾਅਵਤ ਦੀ ਮੇਜ਼ਬਾਨੀ ਕਰਨਗੇ।
ਬਿਜਲੀ ਮੰਤਰਾਲਾ
ਬਿਜਲੀ ਮੰਤਰੀ ਨੇ ਵਿਸ਼ਵ ਵਾਤਾਵਰਣ ਦਿਵਸ ਉੱਤੇ ‘#iCommit’ ਪਹਿਲ ਦੀ ਸ਼ੁਰੂਆਤ ਕੀਤੀ
ਕੇਂਦਰੀ ਬਿਜਲੀ, ਨਵੀਂ ਅਤੇ ਅਖੁੱਟ ਊਰਜਾ ਰਾਜ ਮੰਤਰੀ  ਸ਼੍ਰੀ ਆਰਕੇ ਸਿੰਘ ਨੇ ਅੱਜ ਵਿਸ਼ਵ ਵਾਤਾਵਰਣ ਦਿਵਸ ਦੇ ਮੌਕੇ ਉੱਤੇ ‘#iCommit’ ਮੁਹਿੰਮ ਦੀ ਸ਼ੁਰੂਆਤ ਕੀਤੀ। ਇਸ ਪਹਿਲ ਰਾਹੀਂ ਸਾਰੇ ਪ੍ਰਤੀਭਾਗੀਆਂ ਅਤੇ ਨਿਜੀ ਵਿਅਕਤੀਆਂ ਨੂੰ ਸੱਦਾ ਹੈ ਕਿ ਉਹ ਊਰਜਾ ਨਿਪੁੰਨਤਾ, ਅਖੁੱਟ ਊਰਜਾ ਅਤੇ ਟਿਕਾਊਪਣ ਵੱਲ ਅੱਗੇ ਵਧਣ ਤਾਕਿ ਭਵਿੱਖ ਲਈ ਇੱਕ ਮਜ਼ਬੂਤ ਅਤੇ ਲਚਕੀਲਾ ਊਰਜਾ ਸਿਸਟਮ ਕਾਇਮ ਕੀਤਾ ਜਾ ਸਕੇ।
‘#iCommit’ ਪਹਿਲ, ਜੋ ਕਿ ਭਾਰਤ ਸਰਕਾਰ ਦੇ ਬਿਜਲੀ ਮੰਤਰਾਲਾ ਅਧੀਨ ਊਰਜਾ ਦਕਸ਼ਤਾ ਸੇਵਾਵਾਂ ਲਿਮਿਟਿਡ  ਦੁਆਰਾ ਚਲਾਈ ਜਾ ਰਹੀ ਹੈ। ਉਹ ਵੱਖ-ਵੱਖ ਧਿਰਾਂ ਦੇ ਸੈੱਟਾਂ, ਜਿਵੇਂ ਕਿ ਸਰਕਾਰਾਂ, ਕਾਰਪੋਰੇਟਸ, ਬਹੁ-ਪੱਖੀ ਅਤੇ ਦੁਵੱਲੇ ਸੰਗਠਨ, ਥਿੰਕ ਟੈਂਕਸ ਅਤੇ ਨਿਜੀ ਲੋਕਾਂ ਨੂੰ ਨਾਲ ਲੈ ਕੇ ਚਲਾਈ ਜਾ ਰਹੀ ਹੈ।
ਇਸ ਪਹਿਲ ਬਾਰੇ ਬੋਲਦੇ ਹੋਏ ਸ਼੍ਰੀ ਸਿੰਘ ਨੇ ਕਿਹਾ, "ਅਸੀਂ ਸਾਰੇ ਦੇਸ਼ ਵਿੱਚ ਊਰਜਾ ਵੈਲਿਊ ਚੇਨ ਢਾਂਚੇ ਵਿੱਚ ਤਬਦੀਲੀ ਬਾਰੇ ਸੋਚਿਆ ਹੈ ਅਤੇ 24x7 ਊਰਜਾ ਪਹੁੰਚ ਸਾਰੇ ਨਾਗਰਿਕਾਂ ਲਈ ਯਕੀਨੀ ਬਣਾਉਣ ਲਈ ਕੰਮ ਕਰ ਰਹੇ ਹਾਂ। ‘#iCommit’ ਪਹਿਲ, ਵਿਸ਼ੇਸ਼ ਤੌਰ ‘ਤੇ ਵਿਸ਼ਵ ਵਾਤਾਵਰਣ ਦਿਵਸ ਦੇ ਪਿਛੋਕੜ ਵਿੱਚ ਸਰਕਾਰ ਅਤੇ ਨਿਜੀ ਧਿਰਾਂ ਦੇ ਵਿਭਿੰਨ ਸਪੈਕਟ੍ਰਮ ਲਈ ਤਿਆਰ ਕੀਤਾ ਜਾ ਰਿਹਾ ਹੈ ਤਾਕਿ ਭਾਰਤ ਲਈ ਇੱਕ ਨਵਾਂ ਊਰਜਾ ਸੁਰੱਖਿਆ ਵਾਲਾ ਭਵਿੱਖ ਤਿਆਰ ਹੋ ਸਕੇ।"
‘#iCommit’ ਪਹਿਲ ਇੱਕ ਊਰਜਾ ਲਚਕੀਲਾ ਭਵਿੱਖ ਕਾਇਮ ਕਰਨ ਦੁਆਲੇ ਕੇਂਦ੍ਰਿਤ ਹੈ। ਇਸ ਟੀਚੇ ਦੀ ਪ੍ਰਾਪਤੀ ਲਈ ਮੁਢਲੀ ਲੋੜ ਇੱਕ ਲਚਕੀਲੇ ਅਤੇ ਚੁਸਤ ਬਿਜਲੀ ਸਿਸਟਮ ਦੀ ਕਾਇਮੀ ਦੀ ਹੈ। ਇੱਕ ਸਿਹਤਮੰਦ ਬਿਜਲੀ ਖੇਤਰ ਰਾਸ਼ਟਰ ਦੀ ਮਦਦ ਊਰਜਾ ਪਹੁੰਚ ਦੇ ਟੀਚੇ ਅਤੇ ਸਭ ਲਈ ਸੁਰੱਖਿਆ ਹਾਸਲ ਕਰਕੇ ਕਰ ਸਕਦਾ ਹੈ। ਬਿਜਲੀ ਸਿਸਟਮ ਵਿੱਚ ਲਾਜ਼ਮੀ ਤਬਦੀਲੀਆਂ, ਜੋ ਕਿ ਇਨੋਵੇਸ਼ਨ ਰਾਹੀਂ ਹਾਸਲ ਕੀਤੀਆਂ ਜਾ ਸਕਦੀਆਂ ਹਨ, ਜਿਵੇਂ ਕਿ ਕੇਂਦਰੀਕ੍ਰਿਤ ਸੋਲਰ ਅਤੇ ਇਲੈਕਟ੍ਰਿਕ ਵਾਹਨ ਸਾਰੇ ਪ੍ਰਤੀਭਾਗੀਆਂ ਵਿੱਚ ਸਹਿਯੋਗ ਅੱਗੇ ਵਧਣ ਦਾ ਰਸਤਾ ਹਨ ਅਤੇ ਉਹ ਇਸ ਵੇਲੇ ‘#iCommit’ ਮੁਹਿੰਮ ਦੇ ਮੂਲ ‘ਤੇ ਹਨ।
ਇਹ ਪਹਿਲ ਭਾਰਤ ਸਰਕਾਰ ਦੇ ਪ੍ਰਮੁੱਖ ਅਦਾਰਿਆਂ ਨੂੰ ਉਤਸ਼ਾਹਿਤ ਵੀ ਕਰੇਗੀ ਅਤੇ ਜਸ਼ਨ ਵੀ ਮਨਾਏਗੀ। ਇਨ੍ਹਾਂ ਅਦਾਰਿਆਂ ਵਿੱਚ ਨੈਸ਼ਨਲ ਇਲੈਕਟ੍ਰਿਕ ਮੋਬਿਲਿਟੀ ਮਿਸ਼ਨ 2020, ਫੇਮ-1 ਅਤੇ 2, ਦੀਨਦਿਆਲ ਉਪਾਧਿਆਏ ਗ੍ਰਾਮ ਜਯੋਤੀ ਯੋਜਨਾ, ਸੌਭਾਗਯ ਯੋਜਨਾ, ਉਜਵਲ ਡਿਸਕੌਮ ਐਸ਼ੋਰੈਂਸ ਯੋਜਨਾ, ਅਟਲ ਡਿਸਟ੍ਰੀਬਿਊਸ਼ਨ ਸਿਸਟਮ ਇੰਪਰੂਵਮੈਂਟ ਯੋਜਨਾ , ਸਮਾਰਟ ਮੀਟਰ ਨੈਸ਼ਨਲ ਪ੍ਰੋਗਰਾਮ, ਪ੍ਰਧਾਨ ਮੰਤਰੀ ਕਿਸਾਨ ਊਰਜਾ ਸੁਰਕਸ਼ਾ ਏਵਮ ਉੱਥਾਨ ਮਹਾਭਿਯਾਨ , ਸੋਲਰ ਪਾਰਕਸ, ਗਰਿੱਡ ਕਨੈਕਟਿਡ ਰੂਫਟੌਪ, ਅਫੋਰਡੇਬਲ ਐੱਲਈਡੀ ਫਾਰ ਆਲ  ਦੁਆਰਾ ਉੱਨਤ ਜਯੋਤੀ, ਅਟਲ ਜਯੋਤੀ ਯੋਜਨਾ  ਇਨ੍ਹਾਂ ਵਿੱਚ ਸ਼ਾਮਲ ਹਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਆਈਐੱਨਏ ਵੈਟਰਨ ਅੰਜਲਾਈ ਪੋਨੂਸਾਮੀ ਦੇ ਅਕਾਲ ਚਲਾਣੇ 'ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਲੇਸ਼ੀਆ ਦੀ ਪ੍ਰਤਿਸ਼ਠਿਤ ਆਈਐੱਨਏ ਵੈਟਰਨ ਅੰਜਲਾਈ ਪੋਨੂਸਾਮੀ ਦੇ ਅਕਾਲ ਚਲਾਣੇ 'ਤੇ ਸੋਗ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ:
"ਮਲੇਸ਼ੀਆ ਦੀ ਪ੍ਰਤਿਸ਼ਠਿਤ ਆਈਐੱਨਏ ਵੈਟਰਨ ਅੰਜਲਾਈ ਪੋਨੂਸਾਮੀ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਅਸੀਂ ਭਾਰਤ ਦੇ ਸੁਤੰਤਰਤਾ ਅੰਦੋਲਨ ਵਿੱਚ ਉਨ੍ਹਾਂ ਦੇ ਸਾਹਸ ਅਤੇ ਪ੍ਰੇਰਕ ਭੂਮਿਕਾ ਨੂੰ ਹਮੇਸ਼ਾ ਯਾਦ ਰੱਖਾਂਗੇ। ਉਨ੍ਹਾਂ ਦੇ ਪਰਿਵਾਰ ਅਤੇ ਦੋਸਤਾਂ ਦੇ ਪ੍ਰਤੀ ਸੰਵੇਦਾਨਾਵਾਂ।"
ਖੇਤੀਬਾੜੀ ਮੰਤਰਾਲਾ
ਕੈਬਨਿਟ ਨੇ ਤਿੰਨ ਲੱਖ ਰੁਪਏ ਤੱਕ ਦੇ ਥੋੜ੍ਹੇ ਸਮੇਂ ਦੇ ਖੇਤੀਬਾੜੀ ਕਰਜ਼ੇ 'ਤੇ 1.5% ਪ੍ਰਤੀ ਸਾਲ ਦੀ ਵਿਆਜ ਦੀ ਛੋਟ ਨੂੰ ਪ੍ਰਵਾਨਗੀ ਦਿੱਤੀ
ਇਸ ਸਕੀਮ ਦੇ ਤਹਿਤ, 2022-23 ਤੋਂ 2024-25 ਦੀ ਮਿਆਦ ਲਈ 34,856 ਕਰੋੜ ਰੁਪਏ ਦਾ ਅਤਿਰਿਕਤ ਬਜਟ ਦਾ ਪ੍ਰਾਵਧਾਨ
ਇਹ ਫੈਸਲਾ ਖੇਤੀਬਾੜੀ ਸੈਕਟਰ ਵਿੱਚ ਕਿਸਾਨਾਂ ਲਈ ਉਚਿਤ ਕਰਜ਼ੇ ਦੇ ਪ੍ਰਵਾਹ ਨੂੰ ਯਕੀਨੀ ਬਣਾਏਗਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਨਿਟ ਨੇ ਸਾਰੀਆਂ ਵਿੱਤੀ ਸੰਸਥਾਵਾਂ ਲਈ ਥੋੜ੍ਹੇ ਸਮੇਂ ਦੇ ਖੇਤੀਬਾੜੀ ਕਰਜ਼ਿਆਂ 'ਤੇ ਵਿਆਜ ਰਾਹਤ ਨੂੰ 1.5% ਤੱਕ ਬਹਾਲ ਕਰਨ ਦੀ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ਤਰ੍ਹਾਂ, ਵਿੱਤੀ ਸਾਲ 2022-23 ਤੋਂ 2024-25 ਲਈ ਉਧਾਰ ਦੇਣ ਵਾਲੀਆਂ ਸੰਸਥਾਵਾਂ  ਨੂੰ ਕਿਸਾਨਾਂ ਨੂੰ 3 ਲੱਖ ਰੁਪਏ ਤੱਕ ਦੀ ਛੋਟੀ ਮਿਆਦ ਦੇ ਖੇਤੀ ਕਰਜ਼ੇ ਦੇਣ ਲਈ 1.5% ਦੀ ਵਿਆਜ ਸਹਾਇਤਾ ਪ੍ਰਦਾਨ ਕੀਤੀ ਜਾਵੇਗੀ।
ਵਿਆਜ ਸਬਵੈਂਸ਼ਨ ਸਹਾਇਤਾ ਵਿੱਚ ਇਸ ਵਾਧੇ ਲਈ ਯੋਜਨਾ ਦੇ ਤਹਿਤ 2022-23 ਤੋਂ 2024-25 ਦੀ ਮਿਆਦ ਲਈ 34,856 ਕਰੋੜ ਰੁਪਏ ਦੇ ਅਤਿਰਿਕਤ ਬਜਟ ਪ੍ਰਬੰਧਾਂ ਦੀ ਲੋੜ ਹੈ।
ਲਾਭ:
ਵਿਆਜ ਸਬਵੈਂਸ਼ਨ ਵਿੱਚ ਵਾਧਾ ਖੇਤੀਬਾੜੀ ਸੈਕਟਰ ਵਿੱਚ ਕ੍ਰੈਡਿਟ ਪ੍ਰਵਾਹ ਦੀ ਸਥਿਰਤਾ ਨੂੰ ਯਕੀਨੀ ਬਣਾਏਗਾ ਅਤੇ ਨਾਲ ਹੀ ਕਰਜ਼ਾ ਦੇਣ ਵਾਲੀਆਂ ਸੰਸਥਾਵਾਂ ਖਾਸ ਕਰਕੇ ਖੇਤਰੀ ਗ੍ਰਾਮੀਣ ਬੈਂਕਾਂ ਅਤੇ ਸਹਿਕਾਰੀ ਬੈਂਕਾਂ ਦੀ ਵਿੱਤੀ ਸਿਹਤ ਅਤੇ ਵਿਵਹਾਰਕਤਾ ਨੂੰ ਯਕੀਨੀ ਬਣਾਏਗਾ, ਜਿਸ ਨਾਲ ਗ੍ਰਾਮੀਣ ਅਰਥਵਿਵਸਥਾ ਵਿੱਚ ਢੁਕਵੇਂ ਖੇਤੀਬਾੜੀ ਕਰਜ਼ੇ ਯਕੀਨੀ ਹੋਣਗੇ।
ਬੈਂਕ ਫੰਡਾਂ ਦੀ ਲਾਗਤ ਵਿੱਚ ਵਾਧੇ ਨੂੰ ਜਜ਼ਬ ਕਰਨ ਦੇ ਸਮਰੱਥ ਹੋਣਗੇ ਅਤੇ ਕਿਸਾਨਾਂ ਨੂੰ ਥੋੜ੍ਹੇ ਸਮੇਂ ਦੀਆਂ ਖੇਤੀ ਜ਼ਰੂਰਤਾਂ ਲਈ ਕਰਜ਼ਾ ਦੇਣ ਲਈ ਉਤਸ਼ਾਹਿਤ ਕਰਨਗੇ ਅਤੇ ਵੱਧ ਤੋਂ ਵੱਧ ਕਿਸਾਨਾਂ ਨੂੰ ਖੇਤੀਬਾੜੀ ਕਰਜ਼ੇ ਦਾ ਲਾਭ ਪ੍ਰਾਪਤ ਕਰਨ ਦੇ ਸਮਰੱਥ ਬਣਾਉਣਗੇ। ਇਸ ਨਾਲ ਰੋਜ਼ਗਾਰ ਪੈਦਾ ਹੋਵੇਗਾ ਕਿਉਂਕਿ ਪਸ਼ੂ ਪਾਲਣ, ਡੇਅਰੀ, ਪੋਲਟਰੀ, ਮੱਛੀ ਪਾਲਣ ਸਮੇਤ ਸਾਰੀਆਂ ਗਤੀਵਿਧੀਆਂ ਲਈ ਥੋੜ੍ਹੇ ਸਮੇਂ ਦੇ ਖੇਤੀ ਕਰਜ਼ੇ ਦਿੱਤੇ ਜਾਂਦੇ ਹਨ।
ਕਿਸਾਨਾਂ ਨੂੰ ਸਮੇਂ ਸਿਰ ਕਰਜ਼ੇ ਦੀ ਅਦਾਇਗੀ ਕਰਦੇ ਰਹਿਣ ‘ਤੇ 4% ਪ੍ਰਤੀ ਸਾਲ ਦੀ ਵਿਆਜ ਦਰ 'ਤੇ ਥੋੜ੍ਹੇ ਸਮੇਂ ਦੇ ਖੇਤੀ ਕਰਜ਼ੇ ਮਿਲਣੇ ਜਾਰੀ ਰਹਿਣਗੇ।
ਰੇਲ ਮੰਤਰਾਲਾ
ਸ਼੍ਰੀ ਪਿਯੂਸ਼ ਗੋਇਲ ਰੇਲਵੇ ਅਤੇ ਵਣਜ ਅਤੇ ਉਦਯੋਗ ਅਤੇ ਖਪਤਕਾਰ ਮਾਮਲੇ, ਖੁਰਾਕ ਅਤੇ ਪਬਲਿਕ ਵੰਡ ਮੰਤਰੀ ਨੇ ਪੂਰਬੀ ਅਤੇ ਪੱਛਮੀ ਦੋਵਾਂ ਕੋਰੀਡੋਰ 'ਤੇ ਡੀਐੱਫਸੀ ਵਿੱਚ ਮੁਕੰਮਲ ਹੋਣ ਅਧੀਨ ਵਿਭਿੰਨ ਭਾਗਾਂ ਦੀ ਪ੍ਰਗਤੀ ਦੀ ਸਮੀਖਿਆ ਕੀਤੀ
ਮੰਤਰੀ ਨੇ ਕਿਹਾ ਕਿ ਜੂਨ 2022 ਤੱਕ ਪ੍ਰੋਜੈਕਟ ਦੇਸ਼ ਨੂੰ ਸੌਂਪਣ ਲਈ ਮੁਕੰਮਲ ਕਰਨ ਵਿੱਚ, ਕੋਈ ਕਸਰ ਬਾਕੀ ਨਹੀਂ ਛੱਡੀ ਜਾਵੇਗੀ
ਸ਼੍ਰੀ ਪੀਯੂਸ਼ ਗੋਇਲ ਰੇਲਵੇ ਅਤੇ ਵਣਜ ਅਤੇ ਉਦਯੋਗ ਅਤੇ ਖਪਤਕਾਰਾਂ ਦੇ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰੀ ਨੇ ਅੱਜ ਪੂਰਬੀ ਅਤੇ ਪੱਛਮੀ ਦੋਵਾਂ ਕੋਰੀਡੋਰਾਂ 'ਤੇ ਡੀਐੱਫਸੀ ਵਿੱਚ ਮੁਕੰਮਲ ਹੋ ਰਹੇ ਵਿਭਿੰਨ ਭਾਗਾਂ ਦੀ ਪ੍ਰਗਤੀ ਦਾ ਜਾਇਜ਼ਾ ਲਿਆ।
ਮੰਤਰੀ ਨੇ ਕਿਹਾ ਕਿ ਜੂਨ 2022 ਤੱਕ ਪ੍ਰੋਜੈਕਟ ਦੇਸ਼ ਨੂੰ ਸੌਂਪਣ ਲਈ ਮੁਕੰਮਲ ਕਰਨ ਵਿੱਚ, ਕੋਈ ਕਸਰ ਬਾਕੀ ਨਹੀਂ ਛੱਡੀ ਜਾਵੇਗੀ।
ਰੇਲਵੇ ਵੱਲੋਂ ਕੁਝ ਭਾਗਾਂ ਵਿੱਚ ਚਲ ਰਹੇ ਕੰਮ ਨੂੰ ਸਮੇਂ ਤੋਂ ਪਹਿਲਾਂ ਮੁਕੰਮਲ ਕਰਨ ਵਿੱਚ ਪੇਸ਼ ਆ ਰਹੀਆਂ ਚੁਣੌਤੀਆਂ ਬਾਰੇ ਜਾਣੂ ਕਰਾਏ ਜਾਣ ‘ਤੇ, ਮੰਤਰੀ ਨੇ ਕਿਹਾ ਕਿ ਸਾਰੇ ਹਿਤਧਾਰਕਾਂ ਨੂੰ ਸ਼ਾਮਲ ਕਰਨ ਲਈ ਸਭ ਕੁਝ ਕੀਤਾ ਜਾਵੇਗਾ ਤਾਂ ਜੋ ਜੂਨ 2022 ਦੀ ਆਖਰੀ ਮਿਤੀ ਦੇ ਟੀਚੇ ਮੁਤਾਬਕ ਪ੍ਰੋਜੈਕਟ ਦਾ ਕੰਮ ਪੂਰਾ ਕਰਨਾ ਸੁਨਿਸ਼ਚਿਤ ਕੀਤਾ ਜਾ ਸਕੇ।
ਭਾਰਤੀ ਰੇਲਵੇ ਵਲੋਂ ਸਿਰਫ ਮਾਲ ਦੀ ਢੋਆ ਢੁੱਆਈ ਵਾਲੀਆਂ ਟ੍ਰੇਨਾਂ ਨੂੰ ਤੇਜ਼ ਗਤੀ ਨਾਲ ਨਿਵੇਕਲੀ ਆਵਾਜਾਈ ਪ੍ਰਦਾਨ ਕਰਨ ਲਈ ਸਮਰਪਿਤ ਫਰੇਟ ਕੋਰੀਡੋਰ ਬਣਾਇਆ ਜਾ ਰਿਹਾ ਹੈ।
ਸ਼੍ਰੀ ਨਰੇਂਦਰ ਮੋਦੀ, ਮਾਨਯੋਗ ਪ੍ਰਧਾਨ ਮੰਤਰੀ ਨੇ 29.12.2020 ਨੂੰ ਪੂਰਬੀ ਸਮਰਪਿਤ ਫ੍ਰੇਟ ਕੋਰੀਡੋਰ ਦੇ 351 ਕਿਲੋਮੀਟਰ ਨਿਊ ਖੁਰਜਾ- ਨਿਊ ਭਾਉਪੁਰ ਭਾਗ ਦਾ ਉਦਘਾਟਨ ਕੀਤਾ ਸੀ।
ਪਹਿਲੇ ਪੜਾਅ ਵਿੱਚ, ਡੀਐੱਫਸੀਸੀਆਈਐੱਲ ਪੱਛਮੀ ਡੀਐੱਫਸੀ  ਅਤੇ ਪੂਰਬੀ ਡੀਐੱਫਸੀ  ਦਾ ਨਿਰਮਾਣ ਕਰ ਰਹੀ ਹੈ ਜਿਸ ਵਿੱਚ ਸੋਨਨਗਰ-ਦਨਕੁਨੀ ਭਾਗ ਦਾ ਪੀਪੀਪੀ ਭਾਗ ਸ਼ਾਮਲ ਹੈ।
ਈਡੀਐੱਫਸੀ ਲੁਧਿਆਣਾ  ਦੇ ਨੇੜੇ ਸਾਹਨੇਵਾਲ ਤੋਂ ਸ਼ੁਰੂ ਹੋ ਕੇ ਪੰਜਾਬ, ਹਰਿਆਣਾ, ਉੱਤਰ ਪ੍ਰਦੇਸ਼, ਬਿਹਾਰ ਅਤੇ ਝਾਰਖੰਡ ਰਾਜਾਂ ਵਿਚੋਂ ਲੰਘਦਾ ਹੋਇਆ ਪੱਛਮੀ ਬੰਗਾਲ ਦੇ ਦਨਕੁਨੀ ਪਹੁੰਚ ਕੇ ਸਮਾਪਤ ਹੋਵੇਗਾ। ਉੱਤਰ ਪ੍ਰਦੇਸ਼ ਦੇ ਦਾਦਰੀ ਨੂੰ ਮੁੰਬਈ ਦੇ ਜਵਾਹਰ ਲਾਲ ਨਹਿਰੂ ਪੋਰਟ  ਨਾਲ ਜੋੜਨ ਵਾਲਾ 2800 ਕਿਲੋਮੀਟਰ ਦੀ ਲੰਬਾਈ ਵਾਲਾ, ਪੱਛਮੀ ਕੋਰੀਡੋਰ ਉੱਤਰ ਪ੍ਰਦੇਸ਼, ਹਰਿਆਣਾ, ਰਾਜਸਥਾਨ, ਗੁਜਰਾਤ ਅਤੇ ਮਹਾਰਾਸ਼ਟਰ ਦੇ ਡਬਲਯੂਡੀਐੱਫਸੀ ਅਤੇ ਈਡੀਐੱਫਸੀ  ਤੋਂ ਹੁੰਦਾ ਹੋਇਆ ਲੰਘੇਗਾ, ਜੂਨ 2022 ਤੱਕ ਚਾਲੂ ਕੀਤਾ ਜਾਵੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਸਿਕੰਦਰਾਬਾਦ ਰੇਲਵੇ ਸਟੇਸ਼ਨ ਦੇ ਪੁਨਰ-ਵਿਕਾਸ ਨਾਲ ਅਣਗਿਣਤ ਲੋਕਾਂ ਨੂੰ ਲਾਭ ਹੋਵੇਗਾ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਹੈ ਕਿ ਸਿਕੰਦਰਾਬਾਦ ਰੇਲਵੇ ਸਟੇਸ਼ਨ ਦਾ ਪੁਨਰ-ਵਿਕਾਸ ਬੁਨਿਆਦੀ ਢਾਂਚੇ ਦੇ ਅੱਪਗ੍ਰੇਡੇਸ਼ਨ ਦਾ ਇੱਕ ਮਹੱਤਵਪੂਰਨ ਪ੍ਰੋਜੈਕਟ ਹੈ, ਜਿਸ ਨਾਲ ਅਣਗਿਣਤ ਲੋਕਾਂ ਨੂੰ ਲਾਭ ਹੋਵੇਗਾ।
ਸਿਕੰਦਰਾਬਾਦ ਰੇਲਵੇ ਸਟੇਸ਼ਨ ਦੇ ਪੁਨਰ-ਵਿਕਾਸ ਕਾਰਜ ਦੇ ਨੀਂਹ ਪੱਥਰ ਰੱਖਣ ਬਾਰੇ ਡੀਡੀ ਨਿਊਜ਼ ਦੇ ਇੱਕ ਟਵੀਟ ਨੂੰ ਸਾਂਝਾ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਬੁਨਿਆਦੀ ਢਾਂਚੇ ਦੇ ਅੱਪਗ੍ਰੇਡੇਸ਼ਨ ਦੇ ਇੱਕ ਮਹੱਤਵਪੂਰਨ ਪ੍ਰੋਜੈਕਟ ਜਿਸ ਨਾਲ ਅਣਗਿਣਤ ਲੋਕ ਲਾਭਵੰਦ ਹੋਣਗੇ।”
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਵੱਲੋਂ ਨਾਗਪੁਰ ’ਚ ਦੇਸ਼ ਦੇ ਪਹਿਲੇ ਐੱਲਐੱਨਜੀ ਸੁਵਿਧਾ ਪਲਾਂਟ ਦਾ ਉਦਘਾਟਨ, ਊਰਜਾ ਤੇ ਬਿਜਲੀ ਖੇਤਰ ਲਈ ਖੇਤੀਬਾੜੀ ਦੇ ਵਿਭਿੰਨਤਾਕਰਣ ਵਾਸਤੇ ਵੈਕਲਪਿਕ ਜੈਵਿਕ–ਈਂਧਨਾਂ ਦੇ ਮਹੱਤਵ ’ਤੇ ਦਿੱਤਾ ਜ਼ੋਰ
ਸੜਕ ਟ੍ਰਾਂਸਪੋਰਟ ਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਊਰਜਾ ਤੇ ਬਿਜਲੀ ਖੇਤਰ ਲਈ ਖੇਤੀਬਾੜੀ ਦੇ ਵਿਭਿੰਨਤਾਕਰਣ ਵਾਸਤੇ ਵੈਕਲਪਿਕ ਜੈਵਿਕ–ਈਂਧਨਾਂ ਦੇ ਮਹੱਤਵ ਉੱਤੇ ਜ਼ੋਰ ਦਿੱਤਾ ਹੈ। ਅੱਜ ਨਾਗਪੁਰ ’ਚ ਦੇਸ਼ ਦੇ ਪਹਿਲੇ ਐੱਲਐੱਨਜੀ  ਸੁਵਿਧਾ ਪਲਾਂਟ ਦਾ ਉਦਘਾਟਨ ਕਰਦਿਆਂ ਉਨ੍ਹਾਂ ਕਿਹਾ ਕਿ ਅਸੀਂ ਆਪਣੀ ਅਰਥਵਿਵਸਥਾ ਵਿੱਚ ਪੈਟਰੋਲ–ਡੀਜ਼ਲ ਤੇ ਪੈਟਰੋਲੀਅਮ ਉਤਪਾਦਾਂ ਦੀ ਦਰਾਮਦ ਲਈ 8 ਲੱਖ ਕਰੋੜ ਰੁਪਏ ਖ਼ਰਚ ਕਰ ਰਹੇ ਹਾਂ, ਜੋ ਇੱਕ ਵੱਡੀ ਚੁਣੌਤੀ ਹੈ। ਮੰਤਰੀ ਨੇ ਕਿਹਾ ਕਿ ਅਸੀਂ ਇੱਕ ਅਜਿਹੀ ਨੀਤੀ ਤਿਆਰ ਕੀਤੀ ਹੈ, ਜੋ ਦਰਾਮਦਾਂ ਦੇ ਬਦਲ, ਕਿਫ਼ਾਇਤੀ, ਪ੍ਰਦੂਸ਼ਣ–ਮੁਕਤ ਤੇ ਦੇਸੀ ਈਥੇਨੌਲ, ਜੈਵਿਕ ਸੀਐੱਨਜੀ, ਐੱਲਐੱਨਜੀ ਤੇ ਹਾਈਡ੍ਰੋਜਨ ਜਿਹੇ ਵਿਭਿੰਨ ਈਂਧਨਾਂ ਨੂੰ ਉਤਸ਼ਾਹਿਤ ਕਰਦੀ ਹੈ। ਉਨ੍ਹਾਂ ਕਿਹਾ ਕਿ ਮੰਤਰਾਲਾ ਲਗਾਤਾਰ ਵਿਭਿੰਨ ਵੈਕਲਪਿਕ ਈਂਧਨਾਂ ਉੱਤੇ ਕੰਮ ਕਰ ਰਿਹਾ ਹੈ। ਉਨ੍ਹਾਂ ਕਿਹਾ ਕਿ ਅਸੀਂ ਚੌਲਾਂ, ਮੱਕੀ ਤੇ ਖੰਡ ਵਿੱਚ ਵਾਧੂ ਉਤਪਾਦਨ ਦੀ ਵਰਤੋਂ ਕਰਨੀ ਹੈ ਤੇ ਇਨ੍ਹਾਂ ਨੂੰ ਨਸ਼ਟ ਹੋਣ ਤੋਂ ਬਚਾਉਣਾ ਹੈ।
ਫ਼ਲੈਕਸ ਇੰਜਣਾਂ ਦੀ ਗੱਲ ਕਰਦਿਆਂ ਸ਼੍ਰੀ ਗਡਕਰੀ ਨੇ ਕਿਹਾ ਕਿ ਫ਼ੈਸਲਾ ਤਿੰਨ ਮਹੀਨਿਆਂ ’ਚ ਲਿਆ ਜਾਵੇਗਾ, ਜਿਸ ਰਾਹੀਂ ਖ਼ਾਸ ਤੌਰ ਉੱਤੇ ਚੁਪਹੀਆ ਤੇ ਦੁਪਹੀਆ ਵਾਹਨਾਂ ਦੇ ਆਟੋਮੋਬਾਈਲ ਨਿਰਮਾਤਾਵਾਂ ਨੂੰ ਕਾਨੂੰਨੀ ਤੌਰ ਉੱਤੇ ਲਾਜ਼ਮੀ ਫ਼ਲੈਕਸ ਇੰਜਣ ਬਣਾਉਣ ਲਈ ਕਿਹਾ ਜਾਵੇਗਾ। ਉਨ੍ਹਾਂ ਕਿਹਾ ਕਿ ਅਮਰੀਕਾ, ਕੈਨੇਡਾ ਤੇ ਬ੍ਰਾਜ਼ੀਲ ਜਿਹੇ ਕਈ ਦੇਸ਼ਾਂ ਕੋਲ ਪਹਿਲਾਂ ਹੀ ਇਹ ਹਨ। ਉਨ੍ਹਾਂ ਕਿਹਾ ਕਿ ਪੈਟਰੋਲ ਇੰਜਣ ਹੋਵੇ ਜਾਂ ਫ਼ਲੈਕਸ ਇੰਜਣ, ਵਾਹਨ ਦੀ ਦੀ ਲਾਗਤ ਓਨੀ ਹੀ ਰਹਿੰਦੀ ਹੈ।
ਪੂਰਾ ਲਿੰਕ: https://youtu.be/fDIh3Cv3fY8
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਖੇਲੋ ਇੰਡੀਆ ਯੂਨੀਵਰਸਿਟੀ ਗੇਮਸ ਦਾ ਡੀਡੀ ਸਪੋਰਟਸ ’ਤੇ ਸਿੱਧਾ ਪ੍ਰਸਾਰਣ
ਭਾਰਤ,ਖੇਲੋ ਇੰਡੀਆ ਯੂਨੀਵਰਸਿਟੀ ਗੇਮਸ 2021 ਦਾ ਇੰਤਜ਼ਾਰ ਕਰ ਰਿਹਾ ਹੈ। ਅਜਿਹੇ ਵਿੱਚ ਖੇਡ ਵਿੱਚ ਰੁਚੀ ਵਾਲੇ ਲੋਕਾਂ ਲਈ ਇਹ ਚੰਗੀ ਖ਼ਬਰ ਹੈ ਕਿ ਡੀਡੀ ਸਪੋਰਟਸ 24 ਅਪ੍ਰੈਲ, 2022 ਤੋਂ ਸ਼ੁਰੂ ਹੋਣ ਵਾਲੇ ਇਸ ਪ੍ਰੋਗਰਾਮ ਨੂੰ ਸਾਰੇ ਟੀਵੀ ਅਤੇ ਮੋਬਾਈਲ ’ਤੇ ਲਾਈਵ ਦਿਖਾਏਗਾ।
ਭਾਰਤ ਵਿੱਚ ਖੇਡ ਸੰਸਕ੍ਰਿਤੀ ਨੂੰ ਪੁਨਰਜੀਵਿਤ ਕਰਨ ਲਈ ਖੇਲੋ ਇੰਡੀਆ ਗੇਮਸ ਦੇ ਹਿੱਸੇ ਦੇ ਰੂਪ ਵਿੱਚ 2020 ਵਿੱਚ ਸ਼ੁਰੂ ਕੀਤਾ ਗਿਆ, ਖੇਲੋ ਇੰਡੀਆ ਯੂਨੀਵਰਸਿਟੀ ਗੇਮਸ ਦਾ ਦੂਜਾ ਆਯੋਜਨਾ 24 ਅਪ੍ਰੈਲ ਤੋਂ 3 ਮਈ, 2022 ਤੱਕ ਕੀਤਾ ਜਾ ਰਿਹਾ ਹੈ ਜਿਸ ਦਾ ਉਦਘਾਟਨ ਸਮਾਰੋਹ 24 ਅਪ੍ਰੈਲ ਨੂੰ ਹੋਵੇਗਾ ਅਤੇ ਸਮਾਪਤੀ ਸਮਾਰੋਹ 3 ਮਈ ਨੂੰ ਹੋਵੇਗਾ।
ਭਾਰਤ ਵਿੱਚ ਵਿਭਿੰਨ ਖੇਡਾਂ ਲਈ ਇੱਕ ਸਸ਼ਕਤ ਬੁਨਿਆਦੀ ਸੁਵਿਧਾ ਤਿਆਰ ਕਰਨ ਦੇ ਉਦੇਸ਼ ਨਾਲ ਖੇਲੋ ਇੰਡੀਆ ਯੂਨੀਵਰਸਿਟੀ ਗੇਮਸ ਇੱਕ ਰਾਸ਼ਟਰੀ ਪੱਧਰ ਦਾ ਅਨੇਕ ਖੇਡਾਂ ਵਾਲਾ ਸਾਲਾਨਾ ਆਯੋਜਨ ਹੈ, ਜਿਸ ਵਿੱਚ ਦੇਸ਼ ਭਰ ਦੇ ਵਿਭਿੰਨ ਖੇਡ ਖੇਤਰਾਂ ਦੇ ਅਥਲੀਟ ਵਿਭਿੰਨ ਖੇਡ ਆਯੋਜਨਾਂ ਵਿੱਚ ਮੁਕਾਬਲਾ ਕਰਦੇ ਹਨ। ਇਹ ਦੇਸ਼ ਵਿੱਚ ਸਭ ਤੋਂ ਵੱਡੀ ਯੂਨੀਵਰਸਿਟੀ ਦੀ ਖੇਡ ਪ੍ਰਤੀਯੋਗਤਾ ਹੈ ਜਿਸ ਦਾ ਉਦੇਸ਼ ਓਲੰਪਿਕ ਅਤੇ ਏਸ਼ੀਆਈ ਖੇਡਾਂ ਲਈ 18 ਤੋਂ 25 ਸਾਲ ਦੇ ਉਮਰ ਵਰਗ ਦੇ ਅਥਲੀਟਾਂ ਦੀ ਪਹਿਚਾਣ ਕਰਨਾ ਅਤੇ ਉਨ੍ਹਾਂ ਨੂੰ ਟਰੇਂਡ ਕਰਨਾ ਹੈ।
ਭਾਰਤੀ ਖੇਡ ਅਥਾਰਿਟੀ ਦੇ ਸਹਿਯੋਗ ਨਾਲ ਡੀਡੀ ਸਪੋਰਟਸ ਨੇ ਇਸ ਆਯੋਜਨ ਵਿੱਚ ਵਿਭਿੰਨ ਖੇਡਾਂ ਦੇ ਵਿਆਪਕ ਕਵਰੇਜ ਲਈ ਵਿਸਤ੍ਰਿਤ ਵਿਵਸਥਾ ਕੀਤੀ ਹੈ ਜਿਸ ਵਿੱਚ 175 ਤੋਂ ਜ਼ਿਆਦਾ ਯੂਨੀਵਰਸਿਟੀਆਂ ਦੇ 3800 ਤੋਂ ਜ਼ਿਆਦਾ ਅਥਲੀਟਾਂ ਦੇ ਭਾਗ ਲੈਣ ਦੀ ਉਮੀਦ ਹੈ। ਅਥਲੈਟਿਕਸ, ਵਾਲੀਬਾਲ, ਤੈਰਾਕੀ, ਬਾਸਕਿਟਬਾਲ, ਭਾਰ ਤੋਲਣ, ਕੁਸ਼ਤੀ, ਕਬੱਡੀ, ਕਰਾਟੇ ਅਤੇ ਯੋਗਾਸਨ ਦਾ ਡੀਡੀ ਸਪੋਰਟਸ ’ਤੇ ਸਿੱਧਾ ਪ੍ਰਸਾਰਣ ਕੀਤਾ ਜਾਵੇਗਾ, ਜਦੋਂ ਕਿ ਜੂਡੋ, ਟੈਨਿਸ, ਮਲਖੰਫ, ਤੀਰਅੰਦਾਜ਼ੀ, ਤਲਵਾਰਬਾਜ਼ੀ, ਫੁੱਟਬਾਲ, ਟੇਬਲ ਟੈਨਿਸ, ਬੈਡਮਿੰਟਨ, ਹਾਕੀ, ਸ਼ੂਟਿੰਗ ਅਤੇ ਬੌਕਸਿੰਗ ਦਾ ਰਿਕਾਰਡ ਕੀਤੇ ਗਏ ਸਰੂਪ ਵਿੱਚ ਸਿੱਧਾ ਪ੍ਰਸਾਰਣ ਕੀਤਾ ਜਾਵੇਗਾ। ਇਸ ਆਯੋਜਨ ਵਿੱਚ 20 ਖੇਡਾਂ ਸ਼ਾਮਲ ਕੀਤੀਆਂ ਜਾ ਰਹੀਆਂ ਹਨ, ਜਦੋਂ ਕਿ ਇਸ ਤੋਂ ਪਹਿਲਾਂ ਵਾਲੇ ਆਯੋਜਨ ਵਿੱਚ 18 ਖੇਡਾਂ ਸ਼ਾਮਲ ਕੀਤੀਆਂ ਗਈਆਂ ਸਨ। ਇਸ ਆਯੋਜਨ ਵਿੱਚ ਪਹਿਲੀ ਵਾਰ ਦੋ ਸਵਦੇਸ਼ੀ ਵਿਸ਼ਿਆਂ-ਯੋਗਾਸਨ ਅਤੇ ਮਲਖੰਭ ਨੂੰ ਪਹਿਲੀ ਬਾਰ ਸ਼ਾਮਲ ਕੀਤਾ ਗਿਆ ਹੈ।
ਟੀਵੀ ਪ੍ਰਸਾਰਣ ਦੇ ਇਲਾਵਾ, ਦਰਸ਼ਕਾਂ ਲਈ ਕਈ ਖੇਡਾਂ ਦੇ ਸਿੱਧੇ ਪ੍ਰਸਾਰਣ ਲਈ ਡੀਡੀ ਸਪੋਰਟਸ ਦੀ 4 ਲਾਈਵ ਸਟਰੀਮ ਪ੍ਰਸਾਰ ਭਾਰਤੀ ਸਪੋਰਟਸ ਯੂ-ਟਿਊਬ ਚੈਨਲ ’ਤੇ ਇਕੱਠੇ ਉਪਲਬਧ ਹੋਣਗੇ। ਅੰਗ੍ਰੇਜ਼ੀ ਅਤੇ ਹਿੰਦੀ ਕਮੈਂਟਰੀ ਅਤੇ ਆਕਰਸ਼ਕ ਗ੍ਰਾਫਿਕਸ ਨਾਲ ਪ੍ਰਸਾਰਣ ਕੀਤਾ ਜਾਵੇਗਾ।
ਖੇਡਾਂ ਦਾ ਪ੍ਰਸਾਰਣ ਡੀਡੀ ਸਪੋਰਟਸ ’ਤੇ ਰੋਜ਼ਾਨਾ ਸਵੇਰੇ 9 ਵਜੇ ਤੋਂ ਸ਼ਾਮ 6 ਵਜੇ ਤੱਕ ਲਾਈਵ/ਅਸਥਗਿਤ ਲਾਈਵ ਅਧਾਰ ’ਤੇ ਕੀਤਾ ਜਾਵੇਗਾ। ਇਸ ਦੇ ਬਾਅਦ ਅੱਧੇ ਘੰਟੇ ਦੇ ਹਾਈਲਾਈਟਸ/ਅੰਕੜਾ ਅਧਾਰਿਤ ਸ਼ੋਅ ਅਤੇ ਯੁਵਾ ਪ੍ਰਤੀਭਾਗੀਆਂ ’ਤੇ ਇੱਕ ਹੋਰ ਅੱਧੇ ਘੰਟੇ ਦਾ ਸ਼ੋਅ ਹੋਵੇਗਾ।
ਰੋਜ਼ਾਨਾ ਹਾਈਲਾਈਟਸ ਅਤੇ ਮਹੱਤਵਪੂਰਨ ਪ੍ਰੋਗਰਾਮ ਦੂਰਦਰਸ਼ਨ ਦੇ ਖੇਤਰੀ ਚੈਨਲਾਂ ’ਤੇ ਵੀ ਉਪਲਬਧ ਹੋਣਗੇ। ਡੀਡੀ ਸਪੋਰਟਸ ਅਤੇ ਡੀਡੀ ਨੈਸ਼ਨਲ ’ਤੇ ਉਦਘਾਟਨ ਅਤੇ ਸਮਾਪਨ ਸਮਾਰੋਹ ਦਾ ਸਿੱਧਾ ਪ੍ਰਸਾਰਣ ਕੀਤਾ ਜਾਵੇਗਾ।
ਖੇਲੋ ਇੰਡੀਆ ਯੂਨੀਵਰਸਿਟੀ ਗੇਮਸ 2021 ਵਿੱਚ ਰੋਜ਼ਾਨਾ ਦੀ ਤਾਜ਼ਾ ਜਾਣਕਾਰੀ ਨੂੰ ਲੈ ਕੇ ਸਾਰੇ ਅੱਪਡੇਟ ਲਈ ਡੀਡੀ ਸਪੋਰਟਸ  ਅਤੇ ਆਲ ਇੰਡੀਆ ਰੇਡੀਓ ਸਪੋਰਟਸ  ਦੇ ਟਵਿੱਟਰ ਹੈਂਡਲ ਨਾਲ ਜੁੜੇ ਰਹੋ।
ਉੱਪਰ ਦੱਸੇ ਗਏ ਪ੍ਰਸਾਰ ਭਾਰਤੀ ਸਪੋਰਟਸ ਯੂ-ਟਿਊਬ ਚੈਨਲ ’ਤੇ 4 ਲਾਈਵ ਸਟ੍ਰੀਮ ਦੇਖਣ ਲਈ ਹੇਠ ਦਿੱਤੇ ਗਏ ਕਿਊਆਰ ਕੋਡ ਨੂੰ ਸਕੈਨ ਕਰੋ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਡਰੱਗਜ਼ ਅਤੇ ਕਾਸਮੈਟਿਕਸ ਐਕਟ ਅਧੀਨ 8 ਮੈਡੀਕਲ ਵਸਤਾਂ ਲਈ ਨਵਾਂ ਰੈਗੂਲੇਟਰੀ ਸ਼ਾਸਨ
ਮੈਡੀਕਲ ਉਪਕਰਣ ਨਿਯਮਾਂ  ਦੇ ਅਧੀਨ ਨਿਯਮਤ ਆਦੇਸ਼ ਲਾਗੂ ਕਰਦੇ ਸਮੇਂ ਸਪਲਾਈ ਲੜੀ ਦੀ ਨਿਰੰਤਰਤਾ ਅਤੇ ਪਹੁੰਚ ਨੂੰ ਯਕੀਨੀ ਬਣਾਉਣ ਲਈ 6 ਮਹੀਨਿਆਂ ਦੇ ਪਰਿਵਰਤਨ ਸਮੇਂ ਦੀ ਇਜਾਜ਼ਤ ਦਿੱਤੀ ਗਈ
ਭਾਰਤੀ ਉਦਯੋਗ ਦੀਆਂ ਜਰੂਰਤਾਂ ਦੀ ਪੂਰਤੀ ਲਈ ਇਕ ਕਿਰਿਆਸ਼ੀਲ ਅਤੇ ਸੰਵੇਦਨਸ਼ੀਲ ਪਹੁੰਚ ਅਪਣਾਉਂਦਿਆਂ ਕੇਂਦਰੀ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਨੇ ਅੱਜ ਅੱਠ ਨਿਯਮਤ ਮੈਡੀਕਲ ਉਪਕਰਣਾਂ ਦੀ ਨਿਰੰਤਰ ਪਹੁੰਚ ਯਕੀਨੀ ਬਣਾਉਣ ਲਈ ਇਕ ਮਹੱਤਵਪੂਰਨ ਫੈਸਲਾ ਲਿਆ ਹੈ।
ਮੰਤਰਾਲੇ ਨੇ ਪਹਿਲਾਂ ਡਰੱਗਜ਼ ਅਤੇ ਕਾਸਮੈਟਿਕਸ ਐਕਟ ਅਧੀਨ ਨਿਯਮਿਤ ਹੇਠ ਲਿਖੀਆਂ ਮੈਡੀਕਲ ਵਸਤਾਂ ਨੂੰ ਅਧਿਸੂਚਿਤ ਕੀਤਾ ਸੀ ਜੋ  ਮਿਤੀ 08 ਫਰਵਰੀ, 2019 ਨੂੰ ਮੈਡੀਕਲ ਉਪਕਰਣਾਂ ਦੇ ਨਿਯਮ 2017 ਅਧੀਨ) 1 ਅਪ੍ਰੈਲ, 2021 ਤੋਂ ਲਾਗੂ ਹੋਣਾ ਸੀ।
1. ਸਾਰੇ ਇੰਪਲਾਂਟੇਬਲ ਮੈਡੀਕਲ ਉਪਕਰਣ;
2. ਸੀਟੀ ਸਕੈਨ ਉਪਕਰਣ;
3. ਐਮਆਰਆਈ ਉਪਕਰਣ;
4. ਡਿਫਿਬ੍ਰਿਲੇਟਰਸ;
5. ਪੀਈਟੀ ਉਪਕਰਣ;
6. ਡਾਇਲਿਸਿਸ ਮਸ਼ੀਨ;
7. ਐਕਸ-ਰੇ ਮਸ਼ੀਨ; ਅਤੇ
8. ਬੋਨ ਮੈਰੋ ਸੈੱਲ ਵੱਖ ਕਰਨ ਵਾਲਾ ਸੈਪਾਰੇਟਰ
ਇਸ ਹਿਸਾਬ ਨਾਲ, ਉਕਤ ਆਦੇਸ਼ ਅਨੁਸਾਰ, ਦਰਾਮਦਕਾਰਾਂ/ ਨਿਰਮਾਤਾਵਾਂ ਨੂੰ ਕੇਂਦਰੀ ਲਾਇਸੈਂਸਿੰਗ ਅਥਾਰਟੀ ਜਾਂ ਸਟੇਟ ਲਾਇਸੈਂਸਿੰਗ ਅਥਾਰਟੀ ਤੋਂ ਉਪਰੋਕਤ ਉਪਕਰਣਾਂ ਦੀ ਦਰਾਮਦ/ਨਿਰਮਾਣ ਲਈ 1 ਅਪ੍ਰੈਲ 2021 ਤੋਂ ਜਿਵੇਂ ਵੀ ਮਾਮਲਾ ਹੋਵੇ, ਦਰਾਮਦ/ ਨਿਰਮਾਣ ਲਾਇਸੈਂਸ ਲੈਣ ਦੀ ਜ਼ਰੂਰਤ ਹੁੰਦੀ ਹੈ।
ਸਪਲਾਈ ਲੜੀ ਦੀ ਨਿਰੰਤਰਤਾ ਅਤੇ ਇਹਨਾਂ ਮੈਡੀਕਲ ਉਪਕਰਣਾਂ ਦੀ ਪਹੁੰਚ ਨੂੰ ਯਕੀਨੀ ਬਣਾਉਣ ਲਈ, ਨਵੇਂ ਰੈਗੂਲੇਟਰੀ ਸ਼ਾਸਨ ਵਿੱਚ ਸੁਚਾਰੂ ਪਰਿਵਰਤਨ ਲਾਗੂ ਕਰਦੇ ਹੋਈਆਂ, ਕੇਂਦਰੀ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਨੇ ਹੁਣ ਫੈਸਲਾ ਲਿਆ ਹੈ ਕਿ ਇੱਕ ਮੌਜੂਦਾ ਦਰਾਮਦਕਾਰ / ਨਿਰਮਾਤਾ, ਜੋ ਪਹਿਲਾਂ ਹੀ ਇਨ੍ਹਾਂ ਉਪਕਰਣਾਂ ਦੀ ਦਰਾਮਦ / ਨਿਰਮਾਣ ਕਰ ਰਿਹਾ ਹੈ, ਨੇ ਕੇਂਦਰੀ ਲਾਇਸੈਂਸਿੰਗ ਅਥਾਰਟੀ ਜਾਂ ਸਟੇਟ ਲਾਇਸੈਂਸੀ ਅਥਾਰਟੀ ਨੂੰ ਬਿਨੈ ਪੱਤਰ ਸੌਂਪਿਆ ਹੈ, ਜਿਵੇਂ ਕਿ ਮਾਮਲਾ ਹੋ ਸਕਦਾ ਹੈ, ਐਮਡੀਆਰ, 2017 ਦੀਆਂ ਵਿਵਸਥਾਵਾਂ ਤਹਿਤ ਉਪਰੋਕਤ ਉਪਕਰਣ/ਉਪਕਰਣਾਂ ਦੀ ਦਰਾਮਦ/ਨਿਰਮਾਣ ਲਾਇਸੈਂਸ ਦੇਣ ਲਈ, ਉਹ ਜਾਇਜ਼ ਸਮਝਿਆ ਜਾਵੇਗਾ ਅਤੇ ਇਸ ਆਰਡਰ ਦੇ ਜਾਰੀ ਹੋਣ ਤੋਂ 6 ਮਹੀਨਿਆਂ ਤੱਕ ਜਾਂ ਉਸ ਸਮੇਂ ਤੱਕ ਦਰਾਮਦ/ਨਿਰਮਾਣ ਜਾਰੀ ਰੱਖ ਸਕਦਾ ਹੈ ਜਦ ਤੱਕ ਕਿ ਕੇਂਦਰੀ ਲਾਇਸੈਂਸਿੰਗ ਅਥਾਰਟੀ ਜਾਂ ਰਾਜ ਲਾਇਸੈਂਸਿੰਗ ਅਥਾਰਟੀ ਵੱਲੋਂ, ਉਕਤ ਅਰਜ਼ੀ ਬਾਰੇ ਫੈਸਲਾ, ਜੋ ਵੀ ਪਹਿਲਾਂ ਹੋਵੇ, ਨਹੀਂ ਲੈ ਲਿਆ ਜਾਂਦਾ। ਇਸ ਸੰਬੰਧੀ ਆਦੇਸ਼ ਡਰੱਗਜ਼ ਕੰਟਰੋਲਰ ਜਨਰਲ  ਵੱਲੋਂ 18 ਅਪ੍ਰੈਲ 2021 ਨੂੰ ਸੀਡੀਐਸਸੀਓ ਦੀ ਵੈੱਬਸਾਈਟ ਰਾਹੀਂ ਜਾਰੀ ਕੀਤੇ ਗਏ ਹਨ।
--------------------------------------------------------
ਐਮ ਵੀ
(Visitor Counter : 156
ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਨੇ ਈਟਾਨਗਰ, ਅਰੁਣਾਚਲ ਪ੍ਰਦੇਸ਼ ਵਿੱਚ ਜਵਾਹਰ ਲਾਲ ਨਹਿਰੂ ਸਟੇਟ ਮਿਊਜ਼ੀਅਮ ਦਾ ਦੌਰਾ ਕੀਤਾ
ਇਸ ਦੀ ਦੇਸ਼ ਦੇ ਸਭ ਤੋਂ ਉੱਤਮ ਨਸਲੀ ਵਿਗਿਆਨ  ਅਜਾਇਬ ਘਰ ਵਜੋਂ ਸ਼ਲਾਘਾ ਕੀਤੀ
ਅਜਾਇਬ ਘਰ, ਸਰਕਾਰੀ ਇਮਾਰਤਾਂ ਅਤੇ ਵੱਡੀਆਂ ਸੰਸਥਾਵਾਂ ਭਾਰਤੀ ਕਾਰੀਗਰਾਂ ਦੀ ਮਦਦ ਲਈ ਕੰਪਲੈਕਸ ਵਿੱਚ ਹੈਂਡੀਕ੍ਰਾਫਟ ਦੀਆਂ ਦੁਕਾਨਾਂ ਖੋਲ੍ਹ ਸਕਦੀਆਂ ਹਨ: ਉਪ ਰਾਸ਼ਟਰਪਤੀ
ਸਕੂਲੀ ਬੱਚਿਆਂ ਨੂੰ ਭਾਰਤ ਦੇ ਅਤੀਤ ਤੋਂ ਜਾਣੂ ਕਰਵਾਉਣ ਲਈ ਅਜਾਇਬ ਘਰਾਂ ਦੇ ਨਿਰਦੇਸ਼ਿਤ ਦੌਰੇ ਕੀਤੇ ਜਾਣੇ ਚਾਹੀਦੇ ਹਨ: ਸ਼੍ਰੀ ਨਾਇਡੂ
ਉਪ ਰਾਸ਼ਟਰਪਤੀ ਸ਼੍ਰੀ ਐੱਮ. ਵੈਂਕਈਆ ਨਾਇਡੂ ਨੇ ਅੱਜ ਸਰਕਾਰੀ ਸੰਗਠਨਾਂ ਅਤੇ ਨਿਜੀ ਖੇਤਰ ਦੀਆਂ ਸੰਸਥਾਵਾਂ ਨੂੰ ਦੇਸ਼ ਦੇ ਕਾਰੀਗਰਾਂ ਨੂੰ ਭਾਰਤ ਅਤੇ ਵਿਦੇਸ਼ਾਂ ਵਿੱਚ ਉਨ੍ਹਾਂ ਦੇ ਉਤਪਾਦਾਂ ਦੀ ਮਾਰਕਿਟਿੰਗ ਅਤੇ ਵਿਕਰੀ ਵਿੱਚ ਸਹਾਇਤਾ ਕਰਨ ਦਾ ਸੱਦਾ ਦਿੱਤਾ।
ਇਹ ਵੇਖਦਿਆਂ ਕਿ ਸਾਡੇ ਪ੍ਰਤਿਭਾਸ਼ਾਲੀ ਕਾਰੀਗਰਾਂ ਲਈ ਸਭ ਤੋਂ ਵੱਡੀ ਚੁਣੌਤੀ ਮਾਰਕਿਟਿੰਗ ਦੇ ਮੌਕਿਆਂ ਦੀ ਅਣਹੋਂਦ ਹੈ, ਸ੍ਰੀ ਨਾਇਡੂ ਨੇ ਸੁਝਾਅ ਦਿੱਤਾ ਕਿ ਅਜਾਇਬ ਘਰ, ਸਰਕਾਰੀ ਇਮਾਰਤਾਂ ਅਤੇ ਵੱਡੀਆਂ ਸੰਸਥਾਵਾਂ ਨੂੰ ਆਪਣੇ ਕੰਪਲੈਕਸ ਵਿੱਚ ਦੁਕਾਨਾਂ ਖੋਲ੍ਹਣ ਬਾਰੇ ਵਿਚਾਰ ਕਰਨਾ ਚਾਹੀਦਾ ਹੈ, ਇਸ ਤਰ੍ਹਾਂ ਕਾਰੀਗਰਾਂ ਨੂੰ ਉਨ੍ਹਾਂ ਦੇ ਉਤਪਾਦ ਵੇਚਣ ਦੇ ਮੌਕੇ ਪ੍ਰਦਾਨ ਕਰਨੇ ਚਾਹੀਦੇ ਹਨ।
ਉਪ ਰਾਸ਼ਟਰਪਤੀ ਨੇ ਸਵੈਇੱਛੁਕ ਸੰਸਥਾਵਾਂ ਨੂੰ ਉਨ੍ਹਾਂ ਦੇ ਉਤਪਾਦਾਂ ਦੀ ਔਨਲਾਈਨ ਮਾਰਕਿਟਿੰਗ ਲਈ ਕਾਰੀਗਰਾਂ ਨਾਲ ਹੱਥ ਮਿਲਾਉਣ ਦਾ ਸੁਝਾਅ ਵੀ ਦਿੱਤਾ। ਉਨ੍ਹਾਂ ਕਿਹਾ, “ਜਨਜਾਤੀ ਨੌਜਵਾਨਾਂ ਨੂੰ ਔਨਲਾਈਨ ਮਾਰਕਿਟਿੰਗ ਦੇ ਤਕਨੀਕੀ ਗਿਆਨ ਦੀ ਸਿਖਲਾਈ ਦੇਣ ਲਈ ਵਿਸ਼ੇਸ਼ ਛੋਟੀ ਮਿਆਦ ਦੇ ਕੋਰਸ ਵੀ ਸ਼ੁਰੂ ਕੀਤੇ ਜਾ ਸਕਦੇ ਹਨ।”
ਉਪ ਰਾਸ਼ਟਰਪਤੀ ਜੋ ਉੱਤਰ-ਪੂਰਬ ਦੇ ਦੌਰੇ 'ਤੇ ਹਨ, ਅੱਜ ਅਰੁਣਾਚਲ ਪ੍ਰਦੇਸ਼ ਦੇ ਈਟਾਨਗਰ ਪਹੁੰਚੇ। ਇਸ ਦੌਰਾਨ ਉਨ੍ਹਾਂ ਨੇ ਈਟਾਨਗਰ ਦੇ ਜਵਾਹਰ ਲਾਲ ਨਹਿਰੂ ਰਾਜ ਅਜਾਇਬ ਘਰ ਦਾ ਦੌਰਾ ਕੀਤਾ ਅਤੇ ਉਨ੍ਹਾਂ ਨੂੰ ਅਜਾਇਬ ਘਰ ਦੇ ਵੱਖ ਵੱਖ ਭਾਗਾਂ ਅਤੇ ਗੈਲਰੀਆਂ ਨੂੰ ਦਿਖਾਇਆ ਗਿਆ।
ਬਾਅਦ ਵਿੱਚ ਇੱਕ ਫੇਸਬੁੱਕ ਪੋਸਟ ਵਿੱਚ ਉਨ੍ਹਾਂ ਨੇ ਅਜਾਇਬ ਘਰ ਦੇ ਦੌਰੇ ਦੇ ਆਪਣੇ ਅਨੁਭਵਾਂ ਨੂੰ 'ਬੇਮਿਸਾਲ' ਦੱਸਿਆ ਅਤੇ 'ਬਿਨਾ ਸ਼ੱਕ ਦੇਸ਼ ਦੇ ਸਭ ਤੋਂ ਉੱਤਮ ਨਸਲੀ ਵਿਗਿਆਨਕ ਅਜਾਇਬ ਘਰਾਂ' ਵਿੱਚੋਂ ਇੱਕ ਹੋਣ ਲਈ ਅਜਾਇਬ ਘਰ ਦੀ ਸ਼ਲਾਘਾ ਕੀਤੀ।
ਵਿਭਿੰਨ ਵਰਗਾਂ ਦੇ ਦਰਮਿਆਨ, ਸ਼੍ਰੀ ਨਾਇਡੂ ਨੇ ਅਜਾਇਬ ਘਰ ਅਤੇ ਖੇਡਾਂ ਵਿੱਚ ਨੌਜਵਾਨ ਪੀੜ੍ਹੀ ਦੀ ਰੁਚੀ ਵਿਕਸਤ ਕਰਨ ਦੇ ਉਦੇਸ਼ ਨਾਲ ਅਜਾਇਬ ਘਰ ਵਿੱਚ ਸਥਾਪਿਤ “ਮਾਉਂਟੇਨਿਅਰਿੰਗ ਗੈਲਰੀ”ਦੀ ਪ੍ਰਸ਼ੰਸਾ ਸਬੰਧੀ ਵਿਸ਼ੇਸ਼ ਸ਼ਬਦ ਕਹੇ।
ਉਨ੍ਹਾਂ ਨੇ ਹੋਰ ਸੰਸਥਾਵਾਂ ਅਤੇ ਅਜਾਇਬਘਰਾਂ ਨੂੰ ਸੁਝਾਅ ਦਿੱਤਾ ਕਿ ਉਹ ਅਜਿਹੀਆਂ ਪਹਿਲਾਂ ਕਰਨ, ਸਥਾਨਕ ਖੇਡ ਆਦਰਸ਼ਾਂ ਨਾਲ ਸਹਿਯੋਗ ਕਰਨ ਅਤੇ ਨੌਜਵਾਨਾਂ ਨੂੰ ਖੇਡਾਂ ਵੱਲ ਵਧਣ ਅਤੇ ਸਿਹਤਮੰਦ ਜੀਵਨਸ਼ੈਲੀ ਅਪਣਾਉਣ ਲਈ ਉਤਸ਼ਾਹਿਤ ਕਰਨ।
ਉਪ ਰਾਸ਼ਟਰਪਤੀ ਨੇ ਰਾਜ ਦੇ ਵੱਖ-ਵੱਖ ਭਾਈਚਾਰਿਆਂ ਨਾਲ ਸਬੰਧਿਤ ਟੈਕਸਟਾਈਲ, ਬਾਸਕਟਰੀ, ਪੇਂਟਿੰਗ, ਲੱਕੜ ਦੀ ਨੱਕਾਸ਼ੀ ਦਾ ਭੰਡਾਰ ਪ੍ਰਦਰਸ਼ਿਤ ਕਰਨ ਵਾਲੀਆਂ ਗੈਲਰੀਆਂ ਦਾ ਦੌਰਾ ਕੀਤਾ। ਇੱਕ ਹੋਰ ਭਾਗ ਵਿੱਚ ਉਨ੍ਹਾਂ ਨੇ ਰਾਜ ਦੇ ਸਾਰੇ ਪ੍ਰਮੁੱਖ ਕਬੀਲਿਆਂ ਦੀ ਨੁਮਾਇੰਦਗੀ ਕਰਨ ਵਾਲੇ 27 ਡਾਇਓਰਾਮਸ ਦੇਖੇ। ਹਰ ਇੱਕ ਡਾਇਓਰਾਮ ਵਿੱਚ ਜਨਜਾਤੀ ਮਰਦਾਂ ਅਤੇ ਮਹਿਲਾਵਾਂ ਦੇ ਜੀਵੰਤ ਚਿੱਤਰ ਹਨ ਜੋ ਰਵਾਇਤੀ ਪਹਿਰਾਵੇ ਵਿੱਚ ਦਿਨ ਪ੍ਰਤੀ ਦਿਨ ਦੀਆਂ ਗਤੀਵਿਧੀਆਂ ਵਿੱਚ ਰੁੱਝੇ ਹੋਏ ਹਨ।
ਸ਼੍ਰੀ ਨਾਇਡੂ ਨੇ ਆਪਣੀ ਪੋਸਟ ਵਿੱਚ ਲਿਖਿਆ "ਅਰੁਣਾਚਲ ਪ੍ਰਦੇਸ਼ ਨੂੰ ਆਪਣੀ ਸਮ੍ਰਿੱਧ ਕੁਦਰਤੀ ਅਤੇ ਸੱਭਿਆਚਾਰਕ ਵਿਰਾਸਤ ਨਾਲ ਹੈਂਡੀਕ੍ਰਾਫਟਸ ਦਾ ਭੰਡਾਰ ਕਿਹਾ ਜਾ ਸਕਦਾ ਹੈ। ਵੱਖੋ-ਵੱਖਰੇ ਕਬੀਲਿਆਂ ਨੂੰ ਵੱਖ-ਵੱਖ ਸ਼ਿਲਪਕਾਰੀ ਰੂਪਾਂ ਜਿਵੇਂ ਕਿ ਬੁਣਾਈ, ਪੇਂਟਿੰਗ, ਟੋਕਰੀ, ਮਾਸਕ ਬਣਾਉਣ, ਹਾਥੀ ਦੰਦ ਦੇ ਕੰਮ, ਬਲੈਕ ਸਮਿੱਥੀ, ਗੁੱਡੀਆਂ ਬਣਾਉਣ, ਮਿੱਟੀ ਦੇ ਬਰਤਨ ਅਤੇ ਕਾਰਪੈਂਟਰੀ ਵਿੱਚ ਮੁਹਾਰਤ ਹਾਸਲ ਹੈ।” ਉਨ੍ਹਾਂ ਨੇ ਕਿਹਾ ਕਿ ਰਾਜ ਦੀ ਸਮ੍ਰਿੱਧ ਸੱਭਿਆਚਾਰਕ ਵਿਰਾਸਤ ਨੂੰ ਸੰਭਾਲਣ ਦੀ ਲੋੜ ਹੈ।
ਸ਼੍ਰੀ ਨਾਇਡੂ ਨੇ ਇਹ ਵੀ ਸੁਝਾਅ ਦਿੱਤਾ ਕਿ ਸਕੂਲਾਂ ਨੂੰ ਵਿਦਿਆਰਥੀਆਂ ਲਈ ਸਥਾਨਕ ਅਜਾਇਬ ਘਰਾਂ ਦੇ ਨਿਰਦੇਸ਼ਿਤ ਦੌਰੇ ਕਰਾਉਣੇ ਚਾਹੀਦੇ ਹਨ। ਇਸ ਤਰੀਕੇ ਨਾਲ, ਉਨ੍ਹਾਂ ਨੇ ਦੇਖਿਆ ਕਿ ਭਾਰਤ ਦੇ ਸਮ੍ਰਿੱਧ ਅਤੀਤ ਬਾਰੇ ਜਾਣੂ ਕਰਵਾਇਆ ਜਾ ਸਕਦਾ ਹੈ ਅਤੇ ਇਹ ਸਾਡੀ ਮਹਾਨ ਸੱਭਿਆਚਾਰਕ ਵਿਰਾਸਤ ਦੇ ਪ੍ਰਚਾਰ ਅਤੇ ਸੰਭਾਲ ਵਿੱਚ ਬਹੁਤ ਅੱਗੇ ਵਧੇਗਾ।
ਖਾਣ ਮੰਤਰਾਲਾ
ਕੇਂਦਰੀ ਮੰਤਰੀ ਸ਼੍ਰੀ ਪ੍ਰਹਲਾਦ ਜੋਸ਼ੀ ਯੋਗ ਉਤਸਵ ਮਨਾਉਣ ਵਿੱਚ ਰਾਸ਼ਟਰ ਦੇ ਨਾਲ ਸ਼ਾਮਲ ਹੋਏ
ਕੇਂਦਰੀ ਕੋਇਲਾ, ਖਾਨ ਅਤੇ ਸੰਸਦੀ ਮਾਮਲੇ ਮੰਤਰੀ ਸ਼੍ਰੀ ਪ੍ਰਹਲਾਦ ਜੋਸ਼ੀ ਅੱਜ ਇੱਥੇ ਸ਼ਾਸਤਰੀ ਭਵਨ ਵਿੱਚ 8ਵੇਂ ਅੰਤਰਰਾਸ਼ਟਰੀ ਯੋਗ ਦਿਵਸ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਆਯੋਜਿਤ ਪ੍ਰੋਗਰਾਮ ਦਾ ਉਤਸਵ ਮਨਾਉਣ ਵਿੱਚ ਰਾਸ਼ਟਰ ਦੇ ਨਾਲ ਸ਼ਾਮਲ ਹੋਏ।
‘ਯੋਗ ਉਤਸਵ’ ਦੇ ਹਿੱਸੇ ਦੇ ਰੂਪ ਵਿੱਚ ਮੋਹਰੀ ਅੰਤਰਰਾਸ਼ਟਰੀ ਯੋਗ ਦਿਵਸ-2022 ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਖਾਨ ਮੰਤਰਾਲੇ ਦੁਆਰਾ ਆਯੋਜਿਤ ਇਸ ਪ੍ਰੋਗਰਾਮ ਵਿੱਚ ਕੋਇਲਾ, ਖਾਨ ਅਤੇ ਸੰਸਦੀ ਮਾਮਲੇ ਮੰਤਰਾਲੇ ਦੇ ਅਧਿਕਾਰੀਆਂ ਅਤੇ ਕਰਮਚਾਰੀਆਂ ਨੇ ਲਗਭਗ 250 ਲੋਕਾਂ ਦੇ ਨਾਲ ਆਯੂਸ਼ ਮੰਤਰਾਲੇ ਦੇ ਮੋਰਾਰਜੀ ਦੇਸਾਈ ਰਾਸ਼ਟਰੀ ਯੋਗ ਸੰਸਥਾਨ ਦੇ ਮਾਹਰਾਂ ਦੁਆਰਾ ਪ੍ਰਦਰਸ਼ਿਤ ਯੋਗ ਪ੍ਰੋਟੋਕੋਲ ਦਾ ਅਭਿਆਸ ਕਰਦੇ ਹੋਏ ਸਰਗਰਮ ਭਾਗੀਦਾਰੀ ਕੀਤੀ।
ਲੋਕਾਂ ਨੂੰ ਆਪਣੇ ਦੈਨਿਕ ਜੀਵਨ ਵਿੱਚ ਯੋਗਅਭਿਆਸ ਅਪਣਾਉਣ ਲਈ ਪ੍ਰੋਤਸਾਹਿਤ ਕਰਦੇ ਹੋਏ ਸ਼੍ਰੀ ਪ੍ਰਹਲਾਦ ਜੋਸ਼ੀ ਨੇ ਕਿਹਾ, “ਸੰਤੁਲਿਤ ਜੀਵਨ ਜੀਣ ਲਈ ਸਰੀਰਿਕ ਅਤੇ ਮਾਨਸਿਕ ਸਿਹਤ ਦੋਨਾਂ ਲਈ ਯੋਗ ਲਾਜ਼ਮੀ ਹੈ। ਯੋਗ ਦੀ ਲੋਕਪ੍ਰਿਯਤਾ ਦੇਸ਼ ਦੀਆਂ ਸੀਮਾਵਾਂ ਨੂੰ ਪਾਰ ਕਰ ਗਈ ਹੈ ਅਤੇ ਅੱਜ ਦੁਨੀਆ ਭਰ ਵਿੱਚ ਇਸ ਦਾ ਅਭਿਆਸ ਕੀਤਾ ਜਾਂਦਾ ਹੈ।”
ਸ਼੍ਰੀ ਜੋਸ਼ੀ ਨੇ ਯੋਗ ਨੂੰ ਦੁਨੀਆ ਭਰ ਵਿੱਚ ਲੋਕਪ੍ਰਿਯ ਬਣਾਉਣ ਲਈ ਪ੍ਰਧਾਨ ਮੰਤਰੀ ਨੂੰ ਧੰਨਵਾਦ ਕੀਤਾ। ਉਨ੍ਹਾਂ ਨੇ ਕਿਹਾ, “ਆਪ ਯੋਗ ਦੇ ਸ਼ੌਕੀਨ ਹੋਣ ਦੇ ਇਲਾਵਾ, ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਯੋਗ ਨੂੰ ਜੀਵਨ ਦੇ ਢੰਗ ਦੇ ਰੂਪ ਨੂੰ ਅਪਣਾਉਣ ਲਈ ਲੋਕਾਂ ਦੀ ਕਲਪਨਾ ਅਤੇ ਉਤਸਾਹ ਨੂੰ ਸਮਝ ਲਿਆ ਹੈ। ਜਿਸ ਪੈਮਾਨੇ ‘ਤੇ ਭਾਰਤ ਅਤੇ ਦੁਨੀਆ ਭਰ ਵਿੱਚ ਹੁਣ ਯੋਗ ਦਾ ਅਭਿਆਸ ਕੀਤਾ ਜਾਂਦਾ ਹੈ ਉਹ ਅਭੁਤਪੂਰਵ ਹੈ।”
ਇਸ ਅਵਸਰ ‘ਤੇ ਕੋਇਲਾ, ਖਾਨ ਅਤੇ ਰੇਲ ਰਾਜ ਮੰਤਰੀ ਸ਼੍ਰੀ ਰਾਵਸਾਹੇਬ ਪਾਟਿਲ ਦਾਨਵੇ, ਸੰਸਦੀ ਮਾਮਲੇ ਅਤੇ ਸੱਭਿਆਚਾਰ ਰਾਜ ਮੰਤਰੀ ਸ਼੍ਰੀ ਅਰਜੁਨ ਰਾਮ ਮੇਘਵਾਲ, ਕੇਂਦਰੀ ਖਾਨ ਸਕੱਤਰ ਸ਼੍ਰੀ ਆਲੋਕ ਟੰਡਨ ਅਤੇ ਸੰਸਦੀ ਮਾਮਲੇ ਸਕੱਤਰ ਸ਼੍ਰੀ ਗਿਆਨੇਸ਼ ਕੁਮਾਰ ਮੌਜੂਦ ਸਨ।
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੁਆਰਾ 2014 ਵਿੱਚ ਸੰਯੁਕਤ ਰਾਸ਼ਟਰ ਮਹਾਸਭਾ ਵਿੱਚ ਯੋਗ ਦੀ ਧਾਰਨਾ ਦਾ ਪ੍ਰਸਤਾਵ ਕਰਨ ਦੇ ਬਾਅਦ ਹਰੇਕ ਸਾਲ 21 ਜੂਨ ਨੂੰ ਅੰਤਰਰਾਸ਼ਟਰੀ ਯੋਗ ਦਿਵਸ ਮਨਾਇਆ ਜਾਂਦਾ ਹੈ। ਦੁਨੀਆ ਦੇ 175 ਦੇਸ਼ਾਂ ਨੇ ਪ੍ਰਧਾਨ ਮੰਤਰੀ ਦੇ ਇਸ ਵਿਚਾਰ ਦਾ ਸਮਰਥਨ ਕੀਤਾ ਸੀ।
ਕੋਵਿਡ-19 ਮਹਾਮਾਰੀ ਦੇ ਕਾਰਨ ਦੋ ਸਾਲ ਦੇ ਵਕਫੇ ਦੇ ਬਾਅਦ ਲੋਕਾਂ ਦੀ ਭਾਗੀਦਾਰੀ ਨਾਲ ਅੰਤਰਰਾਸ਼ਟਰੀ ਯੋਗ ਦਿਵਸ ਆਯੋਜਿਤ ਕੀਤਾ ਜਾ ਰਿਹਾ ਹੈ। ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਅਗਲੇ ਮਹੀਨੇ 21 ਜੂਨ ਨੂੰ ਕਰਨਾਟਕ ਦੇ ਮੈਸੂਰ ਵਿੱਚ ਸਮੂਹਿਕ ਯੋਗਾ ਅਭਿਆਸ ਦੀ ਅਗਵਾਈ ਕਰਨ ਲਈ ਤਿਆਰ ਹਨ।
ਗ੍ਰਹਿ ਮੰਤਰਾਲਾ
ਕੇਂਦਰੀ ਗ੍ਰਹਿ ਅਤੇ ਸਹਿਕਾਰਤਾ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਕੱਲ੍ਹ ਨਵੀਂ ਦਿੱਲੀ ਵਿੱਚ ਆਯੋਜਿਤ ਸ਼ੰਘਾਈ ਸਹਿਯੋਗ ਸੰਗਠਨ  ਦੇ ਮੈਂਬਰ-ਦੇਸ਼ਾਂ ਦੇ ਐਮਰਜੈਂਸੀ ਸਥਿਤੀਆਂ ਦੀ ਰੋਕਥਾਮ ਅਤੇ ਖਾਤਮੇ ਨਾਲ ਸਬੰਧਿਤ ਵਿਭਾਗਾਂ ਦੇ ਪ੍ਰਮੁੱਖਾਂ ਦੀ ਇੱਕ ਮੀਟਿੰਗ ਦੀ ਪ੍ਰਧਾਨਗੀ ਕਰਨਗੇ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ, ਭਾਰਤ ਐੱਸਸੀਓ ਵਿੱਚ ਸਰਗਰਮੀ ਨਾਲ ਹਿੱਸਾ ਲੈ ਰਿਹਾ ਹੈ ਅਤੇ ਇਸ ਸੰਗਠਨ ਦੀ ਵੱਖ-ਵੱਖ ਵਿਧੀਆਂ ਨੂੰ ਉਚਿਤ ਸਮਰਥਨ ਪ੍ਰਦਾਨ ਕਰਦਾ ਰਿਹਾ ਹੈ
ਵਰ੍ਹੇ 2017 ਵਿੱਚ ਇੱਕ ਪੂਰਨ ਮੈਂਬਰ ਦੇਸ਼ ਦੇ ਰੂਪ ਵਿੱਚ ਪ੍ਰਵੇਸ਼ ਕਰਨ ਤੋਂ ਬਾਅਦ, ਭਾਰਤ ਨੇ ਇਸ ਸੰਗਠਨ ਦੇ ਨਾਲ ਇੱਕ ਸਰਗਰਮ ਜੁੜਾਅ ਬਣਾਏ ਰੱਖਿਆ ਹੈ ਅਤੇ ਐੱਸਸੀਓ ਦੇ ਮੈਂਬਰ ਦੇਸ਼ਾਂ, ਔਬਜ਼ਰਵਰਸ ਅਤੇ ਡਾਇਲੌਗ ਪਾਰਟਨਰਸ ਦੇ ਆਪਸੀ ਲਾਭ ਨਾਲ ਸਬੰਧਿਤ ਪ੍ਰਸਤਾਵਾਂ ਨੂੰ ਸ਼ੁਰੂ ਕਰਨ ’ਤੇ ਧਿਆਨ ਕੇਦ੍ਰਿਤ ਕਰਦਾ ਰਿਹਾ ਹੈ
ਭਾਰਤ ਨੇ ਸਮਰਕੰਦ  ਵਿੱਚ ਆਯੋਜਿਤ 2022 ਐੱਸਸੀਓ ਸਮਿਟ ਵਿੱਚ ਐੱਸਸੀਓ ਦੀ ਰੋਟੇਸ਼ਨਲ ਅਧਾਰ ’ਤੇ ਮਿਲਣ ਵਾਲੀ ਪ੍ਰਧਾਨਗੀ ਸੰਭਾਲੀ ਸੀ, ਅਤੇ, ਉਹ ਇਸ ਵਰ੍ਹੇ ਮੈਂਬਰ-ਦੇਸ਼ਾਂ ਦੇ ਮੁਖੀਆਂ ਦੀ ਕੌਂਸਲ ਦੀ ਅਗਲੇ ਸਿਖਰ ਸੰਮੇਲਨ ਦੀ ਮੇਜ਼ਬਾਨੀ ਕਰੇਗਾ
ਸ਼੍ਰੀ ਅਮਿਤ ਸ਼ਾਹ ਇਸ ਐੱਸਸੀਓ ਮੀਟਿੰਗ ਦੌਰਾਨ ਕੱਲ੍ਹ ਐੱਸਸੀਓ ਦੇ ਕੁਝ ਮੈਂਬਰ ਦੇਸ਼ਾਂ ਦੇ ਮੰਤਰੀਆਂ ਦੇ ਨਾਲ ਦੋ-ਪੱਖੀ ਮੀਟਿੰਗਾਂ ਵੀ ਕਰਨਗੇ
ਕੇਂਦਰੀ ਗ੍ਰਹਿ ਅਤੇ ਸਹਿਕਾਰਤਾ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਕੱਲ੍ਹ ਨਵੀਂ ਦਿੱਲੀ ਵਿੱਚ ਆਯੋਜਿਤ ਸ਼ੰਘਾਈ ਸਹਿਯੋਗ ਸੰਗਠਨ  ਦੇ ਮੈਂਬਰ-ਦੇਸ਼ਾਂ ਦੇ ਐਮਰਜੈਂਸੀ ਸਥਿਤੀਆਂ ਦੀ ਰੋਕਥਾਮ ਅਤੇ ਖਾਤਮੇ ਨਾਲ ਸਬੰਧਿਤ ਵਿਭਾਗਾਂ ਦੇ ਪ੍ਰਮੁੱਖਾਂ ਦੀ ਇੱਕ ਮੀਟਿੰਗ ਦੀ ਪ੍ਰਧਾਨਗੀ ਕਰਨਗੇ। ਸ਼੍ਰੀ ਅਮਿਤ ਸ਼ਾਹ ਐੱਸਸੀਓ ਦੀ ਇਸ ਮੀਟਿੰਗ ਦਾਰਨ ਐੱਸਸੀਓ ਦੇ ਕੁਝ ਮੈਂਬਰ ਦੇਸ਼ਾਂ ਦੇ ਮੰਤਰੀਆਂ ਦੇ ਨਾਲ ਦੋ-ਪੱਖੀ ਮੀਟਿੰਗਾਂ ਵੀ ਕਰਨਗੇ।
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ, ਭਾਰਤ ਐੱਸਸੀਓ ਵਿੱਚ ਸਰਗਰਮੀ ਦੇ ਨਾਲ ਹਿੱਸਾ ਲੈ ਰਿਹਾ ਹੈ ਅਤੇ ਇਸ ਮੰਚ ਦੇ ਵੱਖ-ਵੱਖ ਤੰਤਰਾਂ ਨੂੰ ਉਚਿਤ ਸਮਰਥਨ ਪ੍ਰਦਾਨ ਕਰਦਾ ਰਿਹਾ ਹੈ। ਵਰ੍ਹੇ 2017 ਵਿੱਚ ਇੱਕ ਪੂਰਨ ਮੈਂਬਰ ਦੇਸ਼ ਦੇ ਰੂਪ ਵਿੱਚ ਪ੍ਰਵੇਸ਼ ਕਰਨ ਤੋਂ ਬਾਅਦ, ਭਾਰਤ ਨੇ ਇਸ ਸੰਗਠਨ ਦੇ ਨਾਲ ਇੱਕ ਸਰਗਰਮ ਜੁੜਾਅ ਬਣਾਏ ਰੱਖਿਆ ਹੈ। ਭਾਰਤ ਐੱਸਸੀਓ ਦੇ ਮੈਂਬਰ ਦੇਸ਼ਾਂ, ਔਬਜ਼ਰਵਰਸ ਅਤੇ ਡਾਇਲੌਗ ਪਾਰਟਨਰਸ ਦੇ ਆਪਸੀ ਲਾਭ ਦੇ ਪ੍ਰਸਤਾਵਾਂ ਨੂੰ ਸ਼ੁਰੂ ਕਰਨ ’ਤੇ ਧਿਆਨ ਕੇਦ੍ਰਿਤ ਕਰਦਾ ਰਿਹਾ ਹੈ।
ਐੱਸਸੀਓ ਦੇ ਮੈਂਬਰ-ਦੇਸ਼ਾਂ ਦੇ ਐਮਰਜੈਂਸੀ ਸਥਿਤੀਆਂ ਦੀ ਰੋਕਥਾਮ ਅਤੇ ਖਾਤਮੇ ਨਾਲ ਸਬੰਧਿਤ ਵਿਭਾਗਾਂ ਦੇ ਪ੍ਰਮੁੱਖਾਂ ਦੀ ਮੀਟਿੰਗ ਦੌਰਾਨ, ਐੱਸਸੀਓ ਦੇ ਮੈਂਬਰ-ਦੇਸ਼ਾਂ ਦੇ ਪ੍ਰਤੀਨਿਧੀ ਆਪਣੇ ਸਬੰਧਿਤ ਖੇਤਰਾਂ ਵਿੱਚ ਹੋਈਆਂ ਵਿਆਪਕ ਪੈਮਾਨੇ ਵਾਲੀਆਂ ਐਮਰਜੈਂਸੀ ਸਥਿਤੀਆਂ ਅਤੇ ਉਨ੍ਹਾਂ ਨੂੰ ਸੰਭਾਲਣ ਲਈ ਕੀਤੇ ਗਏ ਉਪਾਵਾਂ ਨਾਲ ਸਬੰਧਿਤ ਜਾਣਕਾਰੀਆਂ ਸਾਂਝੀਆਂ ਕਰਨਗੇ।
ਇਹ ਪ੍ਰਤੀਨਿਧੀ ਐੱਸਸੀਓ ਦੇ ਢਾਂਚੇ ਦੇ ਅੰਦਰ ਐਮਰਜੈਂਸੀ ਸਥਿਤੀਆਂ ਦੀ ਰੋਕਥਾਮ ਅਤੇ ਖਾਤਮੇ ਦੇ ਖੇਤਰ ਵਿੱਚ ਨਵੀਨ ਕਾਰਜ ਪ੍ਰਣਾਲੀ, ਟੈਕਨੋਲੋਜੀਆਂ ਅਤੇ ਭਵਿੱਖ ਵਿੱਚ ਸਹਿਯੋਗ ਦੀ ਸੰਭਾਵਨਾਵਾਂ ਬਾਰੇ ਵਿੱਚ ਵੀ ਆਪਣੇ ਵਿਚਾਰ ਸਾਂਝੇ ਕਰਨਗੇ। ਇਨ੍ਹਾਂ ਵਿਚਾਰ-ਵਟਾਂਦਰਿਆਂ ਦੇ ਅਧਾਰ ’ਤੇ, ਮੈਂਬਰ-ਦੇਸ਼ ਐੱਸਸੀਓ ਦੇ ਢਾਂਚੇ ਦੇ ਅੰਦਰ ਤਿਆਰੀ, ਐਮਰਜੈਂਸੀ ਪ੍ਰਤੀਕਿਰਿਆ ਅਤੇ ਕੁਦਰਤੀ ਅਤੇ ਮਨੁੱਖਾ ਦੁਆਰਾ ਬਣਾਈਆਂ ਆਫ਼ਤਾਂ ਤੋਂ ਪੈਦਾ ਹੋਣ ਵਾਲੇ ਪ੍ਰਭਾਵ ਨੂੰ ਸੰਯੁਕਤ ਰੂਪ ਨਾਲ ਘੱਟ ਕਰਨ ਦੇ ਖੇਤਰ ਵਿੱਚ ਆਪਸੀ ਸਹਿਯੋਗ ਵਧਾਉਣਗੇ।
ਇਸ ਮੀਟਿੰਗ ਵਿੱਚ ਸ਼ਾਮਲ ਭਾਗੀਦਾਰ 2023-25 ਦੌਰਾਨ ਐਮਰਜੈਂਸੀ ਸਥਿਤੀ ਦੇ ਖਾਤਮੇ ਵਿੱਚ ਸਹਾਇਤਾ ਪ੍ਰਦਾਨ ਕਰਨ ਸਬੰਧੀ ਸਹਿਯੋਗ ਨਾਲ ਸਬੰਧਿਤ ਐੱਸਸੀਓ ਦੇ ਮੈਂਬਰ ਦੇਸ਼ਾਂ ਦਰਮਿਆਨ ਹੋਏ ਸਮਝੌਤੇ ਨੂੰ ਲਾਗੂ ਕਰਨ ਨਾਲ ਜੁੜੀ ਕਾਰਜ ਯੋਜਨਾ ‘ਤੇ ਵੀ ਚਰਚਾ ਕਰਨਗੇ ਅਤੇ ਉਸ ਨੂੰ ਮਨਜ਼ੂਰੀ ਦੇਣਗੇ। ਇਹ ਕਾਰਜ ਯੋਜਨਾ ਐੱਸਸੀਓ ਦੇ ਮੈਂਬਰ-ਦੇਸ਼ਾਂ ਦੇ ਵਿੱਚ ਐਮਰਜੈਂਸੀ ਸਥਿਤੀਆਂ ਦੀ ਰੋਕਥਾਮ ਅਤੇ ਖਾਤਮੇ ਦੇ ਮਾਮਲਿਆਂ ਵਿੱਚ ਸਹਿਯੋਗ ਵਧਾਉਣ ਦੀ ਦਿਸ਼ਾ ਵਿੱਚ ਯੋਗਦਾਨ ਦੇਵੇਗੀ।
ਭਾਰਤ ਨੇ ਸਮਰਕੰਦ (ਉਜ਼ਬੇਕਿਸਤਾਨ ਵਿੱਚ ਆਯੋਜਿਤ 2022 ਐੱਸਸੀਓ ਸਿਖਰ ਸੰਮੇਲਨ ਵਿੱਚ ਐੱਸਸੀਓ ਦੀ ਰੋਟੇਸ਼ਨਲ ਅਧਾਰ ’ਤੇ ਮਿਲਣ ਵਾਲੀ ਪ੍ਰਧਾਨਗੀ ਸੰਭਾਲੀ ਸੀ। ਮੌਜੂਦਾ ਪ੍ਰਧਾਨ ਦੇ ਰੂਪ ਵਿੱਚ, ਭਾਰਤ ਇਸ ਸਾਲ ਮੈਂਬਰ-ਦੇਸ਼ਾਂ ਦੇ ਮੁੱਖੀਆਂ ਦੀ ਕੌਂਸਲ ਦੇ ਅਗਲੇ ਸਮਿਟ ਦੀ ਮੇਜ਼ਬਾਨੀ ਕਰੇਗਾ।